Korona – prepreka ili alibi za izostanak sporazuma Srbije i Kosova ove godine | TEME | Al Jazeera\n'Ako bilo koja strana bude nezadovoljna razgovorom, onda će se vratiti na status quo', napisao je Grenell (EPA)\nKoliko još u februaru predsednik Kosova Hashim Thaci govorio je da „ako se nešto desi u pregovorima sa Srbijom, desiće se ove godine” i da se plaši da bi se u suprotnom mogle izgubiti decenije. I nije bio jedini koji je prognozirao da bi 2020. godina mogla da bude ta u kojoj bi predstavnici vlasti Srbije i Kosova mogli da stave potpis na sporazum o normalizaciji odnosa, šta god on značio.\nPandemija korona virusa, koja se u međuvremenu proširila i na Balkan, oslabila je početni entuzijazam, a tek kada prođe, videće se da li je Thaci preterao u svojim prognozama, odnosno da li će oni koji su najavljivali rasplet u ovoj godini epidemiju iskoristiti kao pokriće za raniji neutemeljeni optimizam.\nNovoimenovani specijalni izaslanik Evropske unije za dijalog Kosova i Srbije Miroslav Lajčak, ove nedelje je malo pomerio rok, rekavši prištinskoj televiziji Klan Kosova da bi sporazum bilo realno očekivati u martu, aprilu naredne godine, ne preciziravši na čemu temelji prognozu.\nIstina, ova godina počela je pozitivnim signalima, nakon izgubljene čitave 2019. godine, tokom koje je dijalog dve strane bio u prekidu, posle odluke vlade tadašnjeg premijera Kosova Ramusha Haradinaja da u novembru 2018. uvede takse od 100 odsto na uvoz robe iz Srbije (i Bosne i Hercegovine), do priznanja nezavisnosti Kosova.\nNajpre su u januaru u Berlinu predstavnici vlasti Kosova i Srbije, uz posredovanje Richarda Grenella, specijalnog izaslanika američkog predsednika Donalda Trumpa i ambasadora SAD u Nemačkoj, sa avikompanijom Lufthanza potpisali sporazum koji bi trebalo da omogući obnovu avio linije Beograd – Priština posle više od 20 godina.\nU februaru je, ovog puta u Minhenu, na početku bezbednosne konferencije u tom gradu, i opet na inicijativu Grenella, potpisana izjava o namerama za obnovu železničkog saobraćaja između Beograda i Prištine i završetak autoputa između ta dva grada. Potpisali su je predsednici Srbije i Kosova, Aleksandar Vučić i Hashim Thaci.\nStrah od razgraničenja\nU martu je novi premijer Kosova Albin Kurti doneo odluku o ukidanju taksi na uvoz robe iz Srbije, ali ju je oročio do 15. Juna i uslovio merama reciprociteta. I tu se otprilike spisak dobrih vesti o odnosima Srbije i Kosova završava.\nU Beogradu su odloženi parlamentarni izbori zbog uvođenja vanrednog stanja usled epidemije korona virusa, a potom je i u Prištini pala vlada, što je otvorilo mogućnost raspisivanja novih izbora. Nekako u isto vreme, počelo je i drastično širenje epidemije u Sjedinjenim Američkim Državama, što je na neodređeno zamrzlo sva pitanja, osim medicinskih. Ipak, i da nije došlo do ove pauze, teško je reći da li bi pojačani američki angažman doveo do ozbiljnijeg rezultata.\nKosovski analitičar Belul Beqaj podseća da je i u Berlinu i u Minhenu ipak bila reč samo o potpisivanju sporazuma o namerama.\n“Štaviše, radi se o unilateralnom činu koji je isključio Evropsku uniju, a uključio samo potpisnike sporazuma koji su posle potpisivanja shvatili sadržaj sporazuma. Instant način na koji se želi ostvariti konačni sporazum uneo je strah vlastima Kosova da se radi konačnom sporazumu koji bi podrazumevao razgraničenje, podelu, razmenu teritorija… Zato je taksa više zamišljena kao politička prepreka nego kao ekonomski argument tako pretpostavljenog dijaloga”, objašnjava Beqaj, dodajući da, uprkos negiranju Grenella da se lično ne zalaže za podelu Kosova, gotovo nijedan analitičar dobro upoznat sa dosadašnjim tokom dijaloga ne veruje u tu istinu.\nBeqaj kaže i da je, ukoliko se ovaj problem sagleda iz ugla argumenata moći, sporazum formalno moguć, ali da je, ukoliko se sagleda iz ugla moći argumenta, nerealan,\nThaci nema moć kao Vučić\nPolitikolog Filip Balunović smatra da se problem oko postizanja bilo kakvog sporazuma tiče razlike u unutrašnjim političkim ustrojstvima Kosova i Srbije.\n“Sa jedne strane u Srbiji se već dugo valja jedan autoritarni režim koji je stekao dovoljno ucenjivačke moći i finansijske spospobnosti da ako već ne može da ubedi, makar može da uceni i kupi podršku za bilo koju odluku koju donese. Tako da mislim da problem ne stanuje u Srbiji, jer vlast može da opravda bilo koji postupak – od smanjenja penzija do priznanja Kosova”.\n“S druge strane, politička scena na Kosovu je mnogo življa i tamo zaista postoje politički sukobi, ubeđivanja, preglasavanja, pregovaranja. To ne znači da su posla čista na Kosovu – naprotiv. Ali činjenica je da politika na Kosovu postoji, dok u Srbiji ne postoji. Zamislite da Hashim Thaci ima tu moć koju ima Vučić u Srbiji – do sporazuma bi već došlo. Problem je što Thaci ima dovoljno moći da ostane na vlasti, ali ne i da progura sve što mu padne na pamet. Uvođenje ili uklanjanje taksi tu ne igra nikakvu ulogu – jer pojedinačne odluke ili potezi ne menjaju političku zbilju na Kosovu. Tamo je parlamentarna većina uvek tesna, a neki od političara čak i veruju u nešto”, dodaje Balunović.\nSličan stav o odnosu političkih snaga na Kosovu ima i Beqaj.\n“Srušena Kurtijeva vlada nema podršku većine u parlamentu, ali jedino Vlada ima ustavno pravo da bude nosilac dijaloga. Na drugoj strani, predsednik Thaci želi da bude nosilac dijaloga, ali nema ustavnu osnovu. Istovremeno je glavni osumnjičeni koji se zalaže (zajedno sa gospodinom Vučićem) za razgraničenje, iako to javno poriče. Postoji mogućnost stvaranja nove vlade za koju ima indikacija da će prihvatiti bilo koje rešenje samo da Kurti ne bude u Vladi”, objašnjava.\nAmerički pritisak na vlasti Kosova da ukinu takse počeo je još prošle godine i bio jedan od glavnih razloga pada vlade Ramusha Haradinaja, a nastavio se i posle vanrednih parlamentarnih izbora, na novu vladu, budući da je zvanični Beograd to postavio kao uslov za nastavak dijaloga.\nPromjena prioriteta u SAD\nKurti je na kraju pristao da ukine takse, ali samo do 15. juna i to uz mere reciprociteta prema Srbiji. U Skupštini Kosova rekao je da se ukidanje ne traži zbog nastavka dijaloga, već “radi okončanja dijaloga sa jednim spremnim sporazumom”, misleći na sporazum koji su, kako je tvrdio, spremili predsednici Srbije i Kosova.\nIpak, suspenzija taksi očigledno nije bila dovoljna, pa se i novoj vladajućoj koaliciji dogodio rascep iz istog razloga kao i prethodnoj – zbog različitog odnosa prema zahtevima Amerikanaca.\nPitanje je, međutim, hoće li Trumpova administracija, koja je, čini se, pokušala da uoči američkih predsedničkih izbora na ne baš dugu listu spoljnopolitičkih uspeha upiše sporazum Srbije i Kosova, biti u stanju da u sadašnjim okolnostima nastavi pritisak koji bi doveo do željenog cilja ili će focus zadržati na rešavanju unutrašnjih problema.\n“Mislim da nove okolnosti menjaju prioritete. Predsednik Trump će pobediti ili izgubiti izbore u zavisnosti od toga kako ce rukovoditi krizom izazvanom epidemijom korona virusa u SAD, a ne da li će ostvariti sveobuhvatni pravno obavezujuci sporazum između Kosova i Srbije, koji je zamišljen kao izborni trofej”, smatra Beqaj.\nFilip Balunović ocenjuje da SAD nakon krize sa epidemijom, moraju da pokušaju da povrate uticaj, ne samo na Balkanu nego i u Evropi uopšte. “Stotine hiljada zaraženih i desetine hiljada mrtvih sa kojima se suočavaju SAD svakako štete imidžu te zemlje koja gubi legitimitet u svakom smilsu, pa i u smislu posrednika u dijalozima između sukobljenih strana širom sveta. Isključivanje SAD iz dijaloga bila bi odlična stvar za Srbiju i Kosovo, jer je poznat anglo-saksonski način rešavanja konflikata – linije razgraničenja, uslovljavanja, neokolonizacija, dodatna zavisnost zemalja u konfliktu od SAD ili Britanije. Korona bi u tom smislu mogla da odalji SAD od dijaloga, što bi bilo neprocenjivo za sadržaj dijaloga i posledice koje će on imati na stanovništvo”, smatra Balunović.\n‘EU je u velikoj defanzivi’\nA na pitanje da li bi Evropska unija mogla da preuzme inicijativu od SAD-a u posredovanju između Kosova i Srbije, nakon što je slovački diplomata Miroslav Lajčak, inače dobar poznavalac balkanskih prilika, konačno imenovan za specijalnog izaslanika EU za pitanja u regionu, uključujući i kosovsko, Beqaj odgovara da je EU, prema njegovom mišljenju, u velikoj defanzivi. “Albanci i Srbi su izgubili poverenje u EU, zbog toga su se lakoverno okrenuli prema inicijativi SAD-a, koja je u velikoj prednosti.\nI Balunović smatra da je EU poražena na terenu spoljne politike po pitanju Kosova. “Da bi preuzela inicijativu, ona mora biti ujedinjena, a vidimo da se Italijom vijore ruske, kineske i kubanske – a ne zastave Evropske unije. Evropska unija već je duže vreme u političkoj krizi, a pandemija ju je produbila i posledice će se tek videti. Ona, dakle, nema kapaciteta da se bavi spoljnom politikom na iole ozbiljniji način, tako da bi slabost SAD u ovim trenucima mogla da ostane samo još jedna propuštena prilika za EU da se pozicionira kao vodeći akter, makar na evropskom tlu”, objašnjava Balunović.\nU okolnostima u kojima su dva dosadašnja glavna spoljnopolitička faktora, okrenuta svojim problemima, a vlasti Srbije i Kosova formalno ukopane na svojim pozicijama (vlada u Prištini insistira na priznanju Kosova u sadašnjim granicama, dok vlast u Beogradu traži da i Srbija nešto dobije, ali ne precizira šta bi to moglo da bude), pitanje je koliko je uopšte realno očekivati ozbiljan nastavak dijaloga, koji bi zaista doveo do sporazuma. Tim pre, što je i do sada bilo tumačenja da zvaničnicima obe strane odgovara status quo.\nPobeda Srpske napredne stranke Aleksandra Vučića na predstojećim parlamentarnim izborima u Srbiji, koji slede nakon ukidanja vanrednog stanja, smatra se neupitnom, imajući u vidu, pre svega, rascepkanost opozicije i najavljeni bojkot izbora njenih najuticajnijih stranaka, kao i Vučićevu dominaciju u medijima. Kako stvari stoje, aktuelnu vlast u Srbiji moglo bi da ugrozi eventualno otimanje epidemije kontroli ili ekonomske posledice krize, ali i tada bi to zavisilo od ponuđene alternative.\nS druge strane, rasplet političke krize na Kosovu može se rešiti ili novim izborima ili formiranjem neke nove koalicije, u kojoj ne bi bilo pobednika izbora, Kurtijeve partije Samoopredeljenje.\n“Mislim da bilo kakva vlada i bilo kakav sporazum bez pobednika izbora na Kosovu može biti problematičan. Ali iznad svega mislim da je pandemija glavna eventualna prepreka za bilo koji sporazum, mada ne isključujem i mogućnost da se ova situacija iskoristi i za ostvarenje kakvog – takvog sporazuma, jer su građani zaokupljeni svojim životima, a ne dijalogom”, kaže Beqaj.\n‘Vučiću prolazi voz’\nBalunović smatra da aktuelna kosovska opozicija nesumnjivo želi da izbegne nove izbore, jer bi na njima Samoopredeljenje pobedilo ubedljivije. “Argument da je nestručan ili da nije politički vest ovde ne bi urodili plodom, jer biračko telo Samoopredeljenja nije klasično oportuno biračko telo”, objašnjava i podseća da ni “pad Kurtijeve vlade ne znači puno, jer je, kao što se to već zna na Kosovu, opasniji kada je u opoziciji nego kada je u vlasti”.\nKada je reč o eventualnom sporazumu Srbijie i Kosova, Balunović ocenjuje da bi trenutno predsednicima Srbije i Kosova moglo biti u interesu da do njega dođe.\n“Vučiću se žuri, jer zna da je sad na vrhuncu moći i svaku eventualnu nuspojavu sporazuma mogao bi da amortizuje. Mislim da njegova moć više ne može da raste, tako da njemu polako prolazi voz. Što se tiče kosovske strane, Thaciju se takođe žuri jer mu je sporazum karta za slobodu, koju bi mogao da izgubi ako proradi kako treba kosovski sud za ratne zločine. Očigledno je da je spreman da sve ostale pusti niz vodu da bi se izvukao. Uprkos svemu tome, mislim da do dogovora neće doći u skorije vreme zbog svega gorenavedenog. Čini mi se i da status quo nije nešto što u ovom momentu ikome odgovara – ali bi u bliskoj budućnosti možda postao prihvatljiviji, kako cena dogovora bude rasla”, zaključuje Balunović.


Krah Dejtona: Sarajevo oduzima Srpskoj deo teritorije - 12.02.2020, Sputnik Srbija\nKrah Dejtona: Sarajevo oduzima Srpskoj deo teritorije\nApsurdno je i nelogično da jedan Ustavni sud donosi neustavne odluke, ali upravo se to dogodilo u BiH, kaže banjalučki analitičar Anđelko Kozomara. Novom... 12.02.2020, Sputnik Srbija\nU Bosni koja je Srpska teritorija u celini ali je na silu razbucavana od spolja postoji samo jedan narod i jedan jezik to je jednostavno cinjenica ali ta cinjenica neodgovara bitangama na zapadu...\n20:27 12.02.2020 (Osveženo: 14:24 13.07.2021)\nApsurdno je i nelogično da jedan Ustavni sud donosi neustavne odluke, ali upravo se to dogodilo u BiH, kaže banjalučki analitičar Anđelko Kozomara. Novom odlukom krši se Dejtonski sporazum, jer Republika Srpska više neće imati 49 odsto teritorije BiH, komentariše on.\nUstavni sud BiH utvrdio je, naime, da pojedini članovi Zakona o poljoprivrednom zemljištu Republike Srpske, kojima je propisano da poljoprivredno zemljište koje je javno dobro, odnosno državno vlasništvo, po sili zakona postaje vlasništvo i posed Srpske, navodno nisu u skladu sa Ustavom BiH. Ustavni sud smatra da je reč o „isključivoj nadležnosti BiH u regulisanju pitanja državne imovine“.\nKrah Dejtona i ustavnog prava\nDrugi problem, prema njegovim rečima, jeste taj što, prema Dejtonskom sporazumu, BiH nema imovinu, već se imovina knjiži na entitete, Republiku Srpsku i Federaciju BiH, navodi Kozomara.\n„To su potpuno nerazumne odluke Ustavnog suda koje za cilj imaju da obesmisle RS, da joj oduzmu sve njene nadležnosti i da jednog dana postane, kako je isticao Milorad Dodik dok je bio predsednik RS, prazna ljuštura. Ne treba mnogo mudrosti i pameti da shvati kuda vodi odluka Ustavnog suda o poljoprivrednom zemljištu“, kaže Kozomara.\nPrema mišljenju našeg sagovornika, političko rukovodstvo RS, zbog toga što nakon odluke Ustavnog suda BiH ne postoji viša sudska instanca kojoj bi se mogli žaliti, mora da preduzme radikalne korake kako bi zaštitili interese RS i njenih građana.\nSa praksom oduzimanja nadležnosti se izgleda stalo, ali sada je počela praksa oduzimanja imovine, odnosno teritorije. Ako rukovodstvo RS bude preduzelo radikalne političke mere, imaće podršku većine građana, Kozomarino je mišljenje, jer ovakva odluka može imati mnogo negativnih posledica.\n„U ovom trenutku nijedne pozitivne odluke u tome nema, pa čak ni za BiH. To su kratkoročne mere sa namerom da se iritiraju političko rukovodstvo i građani RS, tj. pre svega Srbi u BiH. RS može potpuno da zaustavi svoj rad u zajedničkim organima, a u ovom trenutku strancima to najmanje odgovara. Oni žele da BiH prividno funkcioniše, kako bi rekli da su svojim delovanjem i političkim pritiscima uspostavili vlast u BiH. Međutim, očigledno je da je nisu uspostavili onako kako bi sva tri naroda želela da to bude“, ocenjuje Kozomara.\nOdlučna reakcija Srpske\nMere moraju biti radikalne i odlučne, a političko rukovodstvo RS mora da bude istrajno do poništenja odluke Ustavnog suda, zaključuje Kozomara.\nNarodna skupština RS usvojila je prošle godine ovaj zakon.\nSrpski član Predsedništva BiH Milorad Dodik upozorio je da je najnovija odluka Ustavnog suda BiH „flagrantni državni udar“, jer predstavlja atak na teritorijalnu organizaciju, prema kojoj Republici Srpskoj pripada 49 odsto, a Federaciji BiH 51 odsto teritorije.\nPredstavnici Republike Srpske obustaviće rad u odlučivanju u zajedničkim institucijama, dok ne bude usvojen novi zakon o Ustavnom sudu, najavila je predsednica RS Željka Cvijanović.\n12 Februar 2020, 22:493\n13 Februar 2020, 01:01


Mač sa dve oštrice | MonopolList\nRazličite političke kampanje, u zavisnosti od perioda sprovođenja i tehnika primenjivanja, ostvaruju različite ciljeve. Jedna od njih, negativna iliti „prljava’’, ne gubi na popularnosti već više od dva veka, a načini upotrebe, efekti i moguće inovacije još uvek zbunjuju i iznenađuju javnost.\nNegativna politička kampanja jeste širenje kleveta o političkim protivnicima ne bi li se umanjila njihova društvena vrednost. Najčešće korišćeni metod jeste kreiranje televizijskih reklama, ili u ranijem dobu plakata, u kojima se napada ličnost i stav protivkandidata. Razlikuju se reklame koje služe za napad i koje služe za kontrast. Reklame za napad ne sadrže nikakvu pozitivnu poruku i više utiču na formiranje opšteg stava stanovništva. Sastoje se od isticanja negativnih osobina protivnika, omalovažavanja njihovog mišljenja i ideja, kao i zastrašivanja ljudi potencijalnim efektima koji se mogu javiti usled izbora suprotne strane. Sa druge strane, reklame za kontrast porede dva kandidata, suprostavljajući pozitivne informacije o sopstevnom kandidatu sa negativnim podacima o protivniku. Ipak, ovaj vid reklama se smatra manje štetnim od onih koje napadaju, jer sadrže sigurnost pozitivnih informacija. Najčešće je protivkandidat predstavljen kao korumpiran, nepošten i nepodoban po narod. Takođe, moguće je da se negativna kampanja vodi kao iznošenje tvrdnji da suprostavljena strana vodi negativnu kampanju ili korišćenjem agencija za lobiranje koje se predstavljaju kao neutralan izvor informacija. I sami smo svedoci svakodnevnog pominjanja i ponavljanja jednih te istih imena i priča, ne bi li se skrenula pažnja sa stvarnih problema, što je isto jedna od upotreba ovih „prljavih’’ kampanja.\nKampanje kroz istoriju\nOva vrsta kampanje nije bila nepoznanica ni kroz istoriju. Među brojnim primerima neugodnih kampanji u SAD-u, može se izdvojiti ona iz 1828. godine u kojoj su učestvovali ratni veteran Endru Džekson i Džon Kvinsi Adams. Prvo je Adams bio optužen da je maloletnu američku devojku poslao da služi tadašnjem ruskom caru. Zauzvrat, Džeksonova žena je nazivana nepoštenom jer se udala za njega dok još uvek nije finalizirala razvod sa prvim mužem. Usled osuda za bigamiju i stresa koji je nosila izborna kampanja, Rejčel je preminula pre nego što je Džekson osvojio izbore, a on je na njenoj sahrani optužio političke protivnike za njenu smrt. Ovo se smatra i jednom od najtužnijih ljubavnih priča. Možda i nama najpoznatiji i najsvežiji izbori u Americi jesu oni iz 2016. na kojima je pobedio multimilijarder i rijaliti zvezda Donald Tramp. Ove izbore obeležile su pre svega rasističke i šovinističke izjave pobednika, ali i seksualni skandali kandidata i saradnika, te iznošenje „prljavog veša’’ značajnih pojedinaca. Kod nas u Srbiji negativne kampanje su stare koliko i višepartijski sistem. U novijoj istoriji svedoci smo plasiranja jeftinih, amaterskih reklama u kojima se, osim manjka profesionalizma, susrećemo sa veoma primitivnim načinima nipodaštavanja konkurencije. Pored toga, odraz negativne kampanje vidi se i u ponavljanju optužujućih mantri na račun protivnika, izvrtanjem istine zarad višeg cilja, te finansiranjem, ucenjivanjem i upisivanjem u spiskove potencijalnih glasača. Ovaj oblik vođenja kampanja posledica je perioda od 1990-2000. godine, verovatno „najmračnijeg“ doba naše političke scene, kada je ovakvo ponašanje predstavljalo svakodnevicu. Tek 5. oktobra 2000. godine učinilo se da smo konačno naučili nešto, međutim shodno situaciji sa kojom se danas susrećemo, a usled napretka marketinga, čini se da smo tek početku borbe protiv „prljavih“ kampanja.\nPosledice negativne kampanje\nOvakav vid kampanje ima veoma raznolik uticaj na širu javnost. Uglavnom je nepredvidivo kakve efekte donosi negativna konotacija o nekoj osobi. Kao pozitivne karakteristike iznose se činjenice da ljudi treba da znaju i budu svesni svih karakteristika potencijalnih izbora, bile one dobre ili ne. Studija Ansolobehera i Šanto Ljenhara iz 1995. godine pokazala je da negativna kampanja može da pripomogne onome ko je sprovodi jer obezbeđuje da velika većina nezavisnih glasača na dan izbora ostane kod kuće, vodeći se rečenicom: ’’Svi su isti, nemam za koga da glasam.’’ Takođe, istraživanja su pokazala da ljudi koji se zalažu za demokratska načela više padaju pod uticaj prljavih kampanja. Jedna od najnovijih studija pokazala je da glasači cene postojanje negativnih kampanja, jer na taj način dobijaju veći broj informacija i širu sliku o potencijalnim kandidatima. Ipak, stručnjaci smatraju da ovakve kampanje doprinose radikalizaciji izbornih procesa, smanjuju političku zainteresovanost ljudi i umanjuju izlaznost na izborima. Sa druge strane, negativne kampanje u većinski demokratskim društvima nailaze na osude, jer činjenica je da se dokazi o informacijama koje se iznose ne mogu tako lako pronaći, a i sam čin omalovažavanja jednog da bi se uzdigao drugi, remeti sociološke kodekse društva.\nAUTOR: Maša Stanarčevič\nnegativna politička kampanja\nPrevious articleNjegovo visočanstvo – pasoš!\nNext article„Ovo je zemlja mojih snova?”\nSloboda pred istrebljenjem\nPoslednjih godina podele čovečanstva su normalna stvar i čini se da se svakim danom izrodi po jedan stav koji rezultira jednom podelom. Ono što…


Selaković na Božić u Čikagu: Koliko je čvrst Nole, toliko je čvrsta i Srbija - Izazov\nSelaković na Božić u Čikagu: Koliko je čvrst Nole, toliko je čvrsta i Srbija\nRadio-televizija Srbije\t 7. januara 2022. 12:21\nIstorijsko Badnje veče u Čikagu. Prvi put je jedan ministar spoljnih poslova Srbije prisustvovao Badnjoj večeri sa srpskim narodom u Americi.\nNikola Selaković je istakao da se oseća "kao svoj među svojima".\n"Ovde na svetoj lituriji večeras, uveren sam i sutra sa našim vladikom srednjozapadnoameričkim gospodinom Longinom i sa svim uvaženim Srbima ovoga kraja sveta, koji su očuvali svoj identitet i srpsku svetosavsku pravoslavnu veru, naše običaje – nalaganje badnjaka, osećam se stvarno izuzetno", rekao je Selaković.\nU delegaciji Srbije koja boravi u Čikagu je i Arno Gujon, direktor Uprave za saradnju sa Srbima u dijaspori i regionu.\n"Srbija će pomoći Novaku Đokoviću"\nIako je daleko od Beograda, ministar Selaković je aktivno uključen u situaciju u kojoj se našao Novak Đoković po dolasku u Australiju.\nNaglasio je da će država učiniti sve da pomogne Novaku.\n"Ono što svi treba da znamo i da imamo na umu, dakle vidite, kolika je zavist kad je neko najbolji, kad je neko najbolji u istoriji sporta, a taj neko je Srbin. S jedne strane koliko ima prepreka na putu da ostane i opstane na tom mestu, a s druge strane koliko je on sam čvrst, koliko ne odustaje. Koliko je čvrst Nole, toliko je čvrsta i Srbija i borićemo se da mu pomognemo", naglasio je Selaković.\nTokom boravka u Čikagu, delegacija Srbije će prisustvovati i božićnim liturgijama u Srpskom sabornom hramu, prijemu u Vojnom muzeju i sastati se s liderima srpske zajednice.


Nemačka testira sistem za punjenje električnih kamiona na autoputevima - AutoExclusive - Auto vesti, Novi, Luksuzni, Polovni automobili...\nMercedes, Volvo i brojni drugi proizvođači svečano su objavili svoje planove za budućnost električnih kamiona, ali do sada smo mogli da vidimo samo dostavna vozila koja se kreću relativno kratkim relacijama...\nSa druge strane, u Nemačkom Lubeku krenuli su testovi idealnog rešenja za dugoprugaške kamionske relacije. U pitanju je tehnologija koja je ugrađena u autoput, ali uprkos tome što nije potpuno nova, ona svakako može pomoći prilikom rešavanja problema i omogućiti električnim kamionima da prelaze veće razdaljine. Upotrebom kablova nalik onim koje koriste trolejbusi i vozovi, kamioni jednostavno mogu koristiti električnu energiju iz lokalnih izvora kako bi dopunili svoje baterije.\nKablovi su postavljeni iznad prve trake autoputa, omogućujući kamionima da podignu svoje konektore koji klizaju po žicama, napajajući motore koji ih pokreću i puneći njihove baterije. Ovaj test je izvođen tokom gotovo dve godine i njega će pratiti drugi koji startuje sledeće godine.\nPošto konektor jednostavno kliza duž kablova, kamioni i dalje mogu koristiti svoju internu energiju, bilo da se radi o dizelu ili benzinu, kada je potrebno da prođu pored drugog vozila ili da se isključe sa autoputa. Međutim, u scenarijima kao što je transportovanje kontejnera iz luka do skladišta, kamioni bi mogli da pređu veći deo svog puta na lokalnom izvoru struje, potpuno uklanjajući potrebu za teškim baterijama.\nSudeći prema Janu Bačmanu, menadžeru projekta iz kompanije eHighway Lübeck, žice za napajanje bi mogle da prekriju trećinu nemačkih autoputeva, što je, kako on tvrdi, veliki pomak u redukovanju emisija gasova staklene bašte i njihovog smanjivanja u transportnoj industriji za dve trećine. Naravno, ovaj sistem će jedino funkcionisati za kamione koji uglavnom transportuju svoju robu autoputevima, ali odatle, manji kamioni koji prekrivaju kraće relacije, kao što je Mercedes eActros, mogu preuzeti robu.\nKao što je to slučaj sa svakim infrastrukturnim projektom, ovaj će takođe biti skupocen, ali sudeći prema profesoru Dejvidu Kebonu, profesoru mehaničkog inženjeringa na Kenbridu, postoje načini koji ga mogu isplatiti prodavanjem električne energije po ceni koja je dovoljno jeftina kako bi imala smisla za kamiondžije, istovremeno plaćajući inicijalne investicije i održavanje sistema.\nUprkos tome što ovo ni u jednom slučaju nije jedino rešenje koje može učiniti kamionski transport olakšanim na dužim distancama, postoji nešto veoma privlačno u jednostavnosti i praktičnosti ovog sistema, makar služio i kao obična podrška svim vozačima u budućnosti.


Federali zavod za zaposljavanje - Forum Klix.ba\nFederali zavod za zaposljavanje\nPost by armminn » 28/06/2015 12:52\nPozz raja.Jel iko bio u ovom njihovom programu samozaposljavanja ? Ako je jeste da sta kaze.Predao sam u par firmi ali ne znam kada je zavrsen konkurs i kada ce poceti sa realizacijom programa odnosno pozivima za posao ? hvala\nRe: Federali zavod za zaposljavanje\nPost by Tarik28 » 28/06/2015 19:35\narmminn wrote: Pozz raja.Jel iko bio u ovom njihovom programu samozaposljavanja ? Ako je jeste da sta kaze.Predao sam u par firmi ali ne znam kada je zavrsen konkurs i kada ce poceti sa realizacijom programa odnosno pozivima za posao ? hvala\novaj zavod postoji samo da samozaposli svoje uposlenike, ne znam da su ikad ikoga zaposlili bez stele ni za konobara, dakle kao i u svim buzetskim ustanovama ne proviruj bez stele samo ce da te ismijavaju


USLED NIŽEG VODOSTAJA DUNAVA, SMETLIŠTE UZ ŠETALIŠTE KOD SC "25. MAJ" NA DORĆOLU | Novosti.RS\nUSLED NIŽEG VODOSTAJA DUNAVA, SMETLIŠTE UZ ŠETALIŠTE KOD SC 25. MAJ NA DORĆOLU\nFoto Fejsbuk/Goran Vesić\nNaime, voda je, usled nižeg vodostaja, za sobom ostavila poveće grane, stabla, kamenje, plastične flaše i drugi komunalni otpad.\nNezadovoljni sugrađani alarmirali su i gradske čelnike kako bi obala koja zapljuskuje Dorćol napokon zasijala u punom sjaju.\n- Voda je svašta nanela, a potom se povukla. Zamolio sam "Srbijavode" da očiste ovo - napisao je juče na svom fejsbuk-profilu zamenik gradonačelnika Goran Vesić.\nOn se takođe zahvalio građanima koji su Gradu skrenuli pažnju, svojim prijavama, na ovaj komunalni problem. Za vodotoke prvog reda, kao što su Sava i Dunav, nadležno je Javno vodoprivredno preduzeće "Srbijavode".\nVodostaj Dunava đubre obala Dunava smeće


17 Jul 2019 - 17:11 Vesti Link\nKorišćenje vozila sposobnih za autonomnu vožnju utiče negativno na vozačke sposobnosti lica iza upravljača, pokazuju rezultati novog istraživanja, a prenosi SRNA.\nStudiju je obavio Univerzitet u Notingemu, a obuhvaćeni su automobili koji su u stanju da se samostalno kreću autoputevima i kroz saobraćajne gužve, koji će biti dostupni na britanskom tržištu za nekoliko godina.\nIstraživanjem je bilo obuhvaćeno 49 osoba različite starosti i pola, koji su koristili simulator vožnje na po sat vremena tokom pet dana. Učesnici bi počeli vožnju manuelno, ali bi tokom simulirane deonice autoputa dobili priliku da predaju kontrolu vozilu, prenela je agencija PA. Posle dvadesetak minuta, rečeno im je da ponovo treba da voze automobil manuelno i dobili bi upozorenje od 60 sekundi da se pripreme.\nProfesor Geri Burnet i doktor Dejvid Lardž, autori studije, utvrdili su da su vozačke sposobnosti posle ponovnog preuzimanja kontrole nad vozilom bile veoma loše i da su automobili krivudali po putu, dok im je brzina varirala u periodu od deset sekundi posle vraćanja kontrole. Tokom prvog dana istraživanja, vozači su u proseku krivudali po dva metra.\nIstraživači su rekli da su se vozačke sposobnosti poboljšavale tokom sedmice i da su vozači postajali zadovoljniji. Međutim, na kraju sedmice, skoro polovina vozača morala je da pogleda u pod da bi bili sigurni da su im stopala na pravim papučicama kada bi dobili obaveštenje o preuzimanju kontrole nad automobilom.


Manifestacija art+neuroscience – CPN\n11.12.2019 12.12.2019 | Aktivnosti\nTokom jednomesečne manifestacije art+neuroscience, na nekoliko lokacija u Beogradu prikazani su radovi nastali kroz saradnju umetnika i naučnika, a posetioci su, u okviru pratećeg programa, bili u prilici da posećuju predavanja i panele i učestvuju u edukativnim radionicama\nOvogodišnji art+science program Centra za promociju nauke, koji je održan četvrti put, posvećen je neuronaukama. Manifestacija art+neuroscience realizovana je pod sloganom „Svet iza očiju“ u okviru projekta Evropska laboratorija veštačke inteligencije (AI Lab), koji je finansiran kroz EU program Kreativna Evropa. Ove godine, organizovana je na nekoliko lokacija u Beogradu, od 14. novembra do 7. decembra, a odabrani umetnici su u saradnji sa naučnicima predstavili svoje viđenje neuronauka i savremenih naučnih istraživanja i otkrića, i njihovog odnosa i uticaja na čoveka i društvo u celini.\nIzložba je otvorena u Galeriji nauke i tehnike SANU, uz performans „Sedim i brinem za nju“ Jasne Jovićević, saksofonistkinje i kompozitorke, pobednice prve nacionalne AI Lab selekcije u Srbiji, uz naučnu podršku dr Milice Janković sa Elektrotehničkog fakulteta. Ovaj performans preispituje na koji način reaguju moždani talasi na muziku, kao i to na koji način je muzikom moguće manipulisati moždane talase slušalaca.\nUz snimak Jasninog rada, posetioci u Galeriji nauke i tehnike SANU bili su u prilici da vide i multidisciplinarni istraživački projekat Žarka Aleksića „Slike mozga”. Tokom manifestacije, Aleksić je izveo performans „Was ist Kunst, Alexa?”, kojim, parafrazirajući legendarni performans Raše Todosijevića, preispituje ulogu i mesto veštačke inteligencije u savremenoj umetnosti.\nU Francuskom institutu bila su izložena dva rada: „Pamti me po…”, instalacija autora dr Marjane Brkić i umetnika Milana Ličine, inspirisana je istraživanjima procesa demencije, a strip „Žrtve radi višeg cilja“ autorki Ive Atoski, Dunje Bijelić i Anje Santrač dočarao je simbiozu između naučnika i laboratorijskih životinja.\nRad „Sva lica anksioznosti”, audio-vizuelna instalacija čiji su autori Dejvid Stenli, Bojana S. Knežević, Andrej Savić, Milica Velimirović Bogosavljević i Maja Pantović Stefanović, nastala je sa ciljem podizanja svesti o sve prisutnijem problemu današnjice, a posetioci su imali prilike da vide ovaj rad u Mikrogaleriji Naučnog kluba CPN-a.\nPored prikazanih radova, posetioci su tokom novembra i decembra bili u prilici da učestvuju u brojnim edukativnim radionicama, predavanjima i radionicama za školarce. Jednu od radionica organizovao je tim naučnika Backyard Brains, koji je predstavio „uradi sam“ eksperimente iz oblasti neuronauka. Ovi razigrani naučnici koriste predmete iz našeg okruženja kako bi se neuronauke na jednostavan i razumljiv način približile najširoj publici.\nManifestaciju art+neuroscience zaokružila su dva panela o kuriranju veštačke inteligencije i važnim temama iz oblasti preplitanja umetnosti i nauke, a gošće manifestacije bile su Marlis Virt iz Muzeja primenjene umetnosti u Beču i kustoskinja Bečkog bijenala, i Maja Ćirić, nezavisna kustoskinja iz Beograda.\nPartnerska podrška art+neurocience manifestacije su: Galerija nauke i tehnike Srpske akademije nauka i umetnosti, Francuski institut, Kolegijum Hungarikum, Ministarstvo kulture i informisanja, Zadužbina IlijeM. Kolarca, Austrijski kulturni forum, Muzej savremene umetnosti, Elektrotehnički fakultet, Fakultet likovnih umetnosti, Fakultet muzičke umetnosti, Fakultet za medije i komunikacije, Filozofski fakultet, Univerzitet u Kelnu, DAAD, Društvo za neuronauke Srbije, Backyard Brains i Samsung.


Britanska nevladina grupa za društvena istraživanja upozorava da se Irak susreće sa jasnom mogućnošću kolapsa i podjele.\nU svom izvještaju, Chatham House, čije je sjedište u Londonu, kaže da je iračka vlada većim dijelom već nemoćna i irelevantna u mnogim dijelovima zemlje.\nDirektor za Srednji istok Chatham Housa, Michael Lowe kaže ”nije jedan gradjanski rat“ u Iraku, nego ”najmanje sedam, ako ne i osam“.\nMada se u izvještaju kaže da nedavna vojna taktika nije uspjela smanjiti nasilje, takodjer se predvidja da iračke snage sigurnosti neće biti u stanju da se nose sa situacijom u zemlji ukoliko se medjunarodne snage povuku.\nMedjutim, američki ambasador u Iraku, Ryan Crocker je reporterima u Bagdadu rekao da je ohrabren jer napadi automobilima bombama nisu uspjeli provocirati obnovu šireg sektaškog nasilja. On je, takodjer, rekao da iračka vlada ostvaruje napredak u pravcu političkih rokova koje je postavio Washington.\nChatham House, medjutim, strategiji koju su postavili Sjedinjene Države i Britanija daje slabe ocjene. Lowe kaže da je stragija neuspjeva dijelom i zbog toga što ne prihvata realnost političke i socijalne fragmentacije Iraka.\nU svom izvještaju Chatham House predlaže promjenu američke i britanske strategije. Izvještaj preporučuje kontakte sa sunitima i radikalnim šiitskim klerikom Moqtada al-Sadrom i pokretanje pitanja federalizma i raspodjele prihoda od nafte.\nChatham House tvrdi da sadašnja američka strategija ne može stvoriti uvjete neophodne za riješenje političkih razlika u Iraku.\nDok strane sile mogu biti od pomoći u procesu pomirenja, ova grupa za istraživanja u oblasti vanjske politike tvrdi da ”riješenje za Irak treba naći u samom Iraku“.


Главная / О нас / Ciljevi Instituta\nInstitut za Astrološka Istraživanja i Edukaciju “Johannes Kepler” osnovan je da bi pospešio istraživanja u oblasti astrologije, omogućio akademski pristup astrologiji u cilju podizanja standarda astrološkog znanja, kao i da bi astrologiji i astrolozima omogućio sticanje odgovarajuće pozicije u društvu.\nInstitut će nastojati da podigne ugled astrologije u javnosti, da omogući povezivanje i primenu astrologije sa drugim oblastima, kao i da građanima omogući konsultacije sa edukovanim astrolozima koji imaju astrološko znanje i veštinu, ali su odgovorni i upoznati sa astrološkom etikom.\nKroz način rada koji je modifikovan u skladu sa višegodišnjim iskustvom, studentu se u okviru ovog Instituta omogućava:\nPohađanje četvorogodišnje astrološke škole u okviru koje se stiče visoko astrološko obrazovanje koje je usklađeno sa potrebama koje nalaže ISAR-ov međunarodni standard za astrološko obrazovanje i samim tim predstavlja glavni preduslov za sticanje međunarodnog astrološkog sertifikata koju izdaje ISAR (International Society for Astrological Research).\nSticanje odgovarajućih sertifikata i diploma Instituta kojim se verifikuju različiti nivoi stečenog astrološkog znanja i veština u okviru Instituta.\nIstraživački rad, kroz pristup astrološkim bazama, svetskoj i domaćoj astrološkoj literaturi, učestvovanje u istraživačkim projekatima, kao i predstavljanje svojih rezultata na domaćoj sceni i u inostranstvu.\nMultidisciplinarni pristup, kroz kombinovanje astrologije sa drugim disciplinama – kao što su psihologija, ekonomija, medicina, meteorologija…\nRazvijanje astrološkog načina mišljenja i zaključivanja koje će omogućiti dublji uvid u sopstevni horoskop, bolje razumevanje sebe i svojih potencijala – a kroz to i kvalitetniji, svesniji i sretniji život.\nMogućnost profesionalnog bavljenja astrologijom i zaposlenja u okviru Instituta.\nUpoznavanje sa radom stranih astrologa i institucija i povezivanje sa njima, sklapanje prijateljstva, razmena ideja i saradnje sa astrolozima i astrološkim organizacija u zemlji i inostranstvu.


CKM : Home / Vijesti / SRPSKI POLITIČARI U OBRAĆANJU CRNOJ GODI DA SLIJEDE PRIMJER PREDŚEDNIKA ALEKSANDRA VUČIĆA\nCrnogorska kulturna mreža apeluje na političare iz Srbije koji se oglašavaju govorom šovinizma upućenog Crnoj Gori da ne šire mržnju i podjele između dva bliska naroda, već da slijede primjer predśednika Republike Srbije Aleksandra Vučića koji se na dostojanstven i ljudski način obraća prema našoj državi zalažući se za interese Srba koji žive u Crnoj Gori.\nNeprimjerene su izjave koje našeg predśednika Mila Đukanovića nazivaju „ kriminalcem“ i koje vrijeđaju crnogorski identitet i suverenost. Gospoda koja se oglašavaju govorom mržnje i šovinizma bi trebalo da znaju da su odnosi građana Crne Gore i Srbije iznad svih političkih i drugih intersa. Predlažemo gopspodi koji su „retorički dušebriznici“ za inteerse Srba u Crnoj Gori da javno kažu šta su konkretno uradili za njih.\nSvi Srbi koji žive u Crnoj Gori znaju da su ravnopravni građani i da im nijesu uskraćena bilo koja prava.\nDolaskom Aleksandra Vučića na vlast diplomatski odnosi Crne Gore i Republike Srbije su krenuli uzlaznom putanjom što je dobro kako za ove dvije države tako i za njihove građane.\nVeoma je važno da dobre odnose Mila Đukanovića i Aleksandra Vućića iskoriste Srbi u Crnoj Gori i Crnogorci u Republici Srbiji kako bi poboljšali svoj položaj i očuvali kulturno nasleđe. U prošlosti nijesmo nikada imali situaciju dobrih odnosa dva visoka državnika pomenutih država kao što je sada.\nPoruke mržnje i šovinizma sa koje god strane dolazile nijesu dobre, i nijednoj državi nijesu donijele korist, što dobro znaju oni koji ih upućuju. Građani Crne Gore i Republike Srbije dobro znaju da smo mi narod slične kulture, tradicije i djelimično običaja, i da mi jedni od drugih bliže nemamo. Kao što smo jedinstveni kada igra Novak Đoković tako treba i da budemo jedinstveni u svih situacijama šta god da je u pitanju.\nCrnogorska kulturna mreža izražava uvjerenje da izjave mržnje koje dolaze od strane pojedinih političara neće narušti odnose dvije bliske države koje zajedno koračaju ka EU.


Utvrđen pravac djelovanja do izbora\nNaslovnica NAJNOVIJE Politika Utvrđen pravac djelovanja do izbora\nZenica – SDA je imala dovoljno prilike da pokaže u prethodnom periodu svoje sposobnosti i da građani veoma dobro osjete na svojoj koži periode apsolutne vladavine\nKantonalni odbor SDP BiH ZDK na sjednici održanoj u subotu 25.01.2014. godine u Zenicu utvrdio je pravce djelovanja do opštih izbora u jesen ove godine.\nKantonalni odbor je dao podršku premijeru i Vladi ZDK cijeneći da je usvajanje budžeta za 2014. godinu ključno za daljnji kontinuitet redovnim isplatama najbrojnijim budžetskim korisnicima u obrazovanju, pravosuđu, policiji i u finansiranju dopunskih obaveza boračkim i invalidskim kategorijama i isplatama korisnicima socijalne pomoći.\nKantonalni odbor posebno naglašava odgovoran odnos Vlade prema svim dugovima koji su nastali između ostalog i iz ranijih godina kada nisu stvoreni u periodu SDP-ove vlasti. Kantonalni odbor SDP-a smatra zluradim odnos Kantonalne organizacije SDA koji djeluje po načelu „što gore, to po nas bolje“. Njihov huškački i prizivajući odnos na prizivanje nemira manipulišući pojedinim socijalnim kategorijama kao što su: majke porodilje, studenti, poljoprivrednici lako je činjenica da su finansijske teškoće u punjenju bužeta posebno u 2013. godini vjerovatno i najteže od osnivanja ZDK. Vlada ulaže napore da izmiri svoje obaveze prema svim korisnicima budžeta.\nKantonalni odbor SDP BiH ZDK ističe da je SDA imala dovoljno prilike da se pokaže u prethodnom periodu svoje sposobnosti i da se građani veoma dobro osjetili na svojoj koži periode apsolutne vladavine.\nKantonalni odbor SDP BiH ZDK je na svojoj današnjoj sjednici prihvatio kartice argumenata ministara SDP-a u Vladi ZDK i drugih učesnika u izvršnoj vlasti odnsno kadrova na rukovodnim pozicijama kao i onih koji su u nadzornim i upravnim odborima.\nOvi argumenti biće prezentirani građanima ZDK u narednom periodu kroz neposredni kontakt u pozitivnu komunikaciju.\nKantonalni odbora SDP BiH ZDK je danas usvojio prijedlog sastava Strateškog tima koji će voditi sve aktivnosti do narednih izbora.


Šešelj: Propala kampanja protiv Ratka Mladića i RS\nPOTPREDSEDNIK SRS Aleksandar Šešelj izjavio je da je osnovna uloga Haškog tribunala bila da svali svu krivicu za krvavi raspad bivše Jugoslavije na srpski narod.\n- Svako delovanje Haškog tribunala za ovih 30 godina pokazuje kakav je to "sud". To je "sud" koji sudi za izmišljena krivična dela i o izmišljenim događajima, a samo sa ciljem da apsolutno stigmatizuje srpski narod i da okrivi Srbe za raspad bivše Jugoslavije - rekao je Šešelj za jutarnji program Studija B.\nPotpredsednik SRS je podsetio da su Srbi jedini narod koji je želeo da Jugoslavija opstane.\nŠešelj kaže da mu se čini da je propala kampanja protiv generala Ratka Mladića i protiv Republike Srpske.\nRadikali će, tvrdi Šešelj, samostalno izaći na izbore sledeće godine i protiv su neprincipijelnih cenzus koalicija.\nŠešelj Aleksandar Šešelj Srpska radikalna stranka Haški tribunal


nestao mladić - Ozonpress :: internet portal\nUROŠ Beriša (28) iz Čačka nestao je 14. decembra u prepodnevnim satima. Beriša, otac četvoro dece, poslednji put viđen je na čačanskoj autobuskoj stanici kada je, prema rečima očevidaca, kupovao cigarete. Na dan nestanka Uroš je imao na sebi crnu lakiranu jaknu, teksas pantalone...\nRoditelji nestalog mladića Bože Ilića (19) iz takovskog sela Ručići, Dragutin i Mira, danas su ponovo uputili poziv sinu da im se javi, a građanima da im pomognu da ga pronađu. Boža Ilić je pre 23 dana, u jedan sat iza ponoći, ustao iz kreveta i neobučen i bos otišao u nepoznatom...\nJedan student nestao je u noći između subote i nedelje u takovskom selu Ručići, a danas je za njim organizovana opšta potraga, rečeno je u policiji u Gornjem Milanovcu. Nestao je Božo Ilić (19). Kako je za agenciju Beta izjavio predsednik Mesne zajednice Ljubo Jovanović, mladić...


SAD i EU potpisale važan sporazum | Ekspres.net\nSAD i EU potpisale važan sporazum\nGlavna tema drugog dana samita Evropske unije u Briselu je energetika.\nPredsednik SAD Džozef Bajden potpisao je sa predsednicom Evropske komisije Ursulom fon der Lajen sporazum o saradnji u oblasti energetike koji će omogućiti da do kraja ove godine 15 milijardi kubnih metara tečnog gasa bude uvezeno u Evropu.\nDok su sinoćni razgovori i sastanci imali više simboličnu poruku jedinstva partnera sa dve strane Atlantika i jedinstva u osudi ruske invazije na Ukrajinu i u primeni i konsolidaciji postojećih sankcija, danas su na stolu konkretniji dogovori.\nPredsednik SAD Džozef Bajden je sa predsednicom Evropske komisije Ursulom fon der Lajen potpisao sporazum o saradnji u oblasti energetike koji će omogućiti da do kraja ove godine 15 milijardi kubnih metara tečnog gasa bude uvezeno u Evropu, piše RTS.\nPutin objavio nove uslove za kupovinu ruskog gasa\nBiznis 23.03.2022. 14:22\nTo bi trebalo da pomogne Evropi da postigne proklamovani cilj - da stigne do nezavisnosti od ruske energije i do 2030. godine bude u situaciji da ne mora uopšte da koristi ruske energente.\n"Jasno smo stavili do znanja da američki narod neće subvencionisati Putinov brutalni neopravdani rat protiv Ukrajine. SAD i Evropska unija zajedno će preduzeti konkretne mere da se smanji zavisnost od ruskog prirodnog gasa i da se maksimalno poveća dostupnost i korišćenje obnovljivih izvora energije", rekao je Bajden.\nIstiče da će ulagati u inovativna rešenja i tehnologije kako bi se prebacili sa čvrstih goriva na druge energente.\n"Zajedno ćemo raditi na korišćenju čistog i obnovljivog vodonika da bismo smanjili emisiju ugljen-dioksida", naveo je predsednik SAD.\nNemačka ne odustaje od ruskog gasa\nBiznis 23.03.2022. 08:42\n"Transatlantsko partnerstvo jače nego ikada"\nPredsednica Evropske komisije Ursula fon der Lajen naglasila je da je transatlantsko partnerstvo sada još jače i jedinstvenije nego ikada.\n"Odlučni smo u tome da ustanemo protiv brutalnog rata. Taj rat će biti strateški neuspeh za predsednika Putina. Kao Evropljani želimo ukidanje zavisnosti od ruskih energenata u pravcu snabdevača kojima verujemo, koji su naši prijatelji i koji su pouzdani. Gledajući unapred, SAD i Evropa će imati stabilnu ponudu i potražnju uz bar 50 milijardi kubnih metara američkog tečnog gasa do 2030. godine", objasnila je Fon der Lajen.\nU Briselu se vodi i debata kako ograničiti cene energenata za građane i industriju u Evropskoj uniji, da li ograničenjima cena gasa i električne energije ili zajedničkom kupovinom na evropskom nivou, kao što je rađeno sa vakcinama protiv koronavirusa.\nenergetika amerika Džo Bajden\n"Biće potpuna katastrofa ako Bugarska zatvori gasovod"\nVesti 14.03.2022. 14:08\nPredsednik Aleksandar Vučić izjavio je da je za Srbiju "potpuna katastrofa" najava Bugarske da će da zatvori gasovod ukoliko Rusija počne da plaća tranzit u rubljama.\nFon der Lajen: EU ima dovoljno gasa do kraja zime\nMogu bez uvoza iz Rusije\nBiznis 09.03.2022. 18:10\nEnergetski gigant prestaje da kupuje rusku naftu i gas\nBiznis 08.03.2022. 14:35\nKoliko je daleko nuklearna budućnost\nImamo li kapacitete?\nBiznis 29.12.2021. 06:05\nTragedija u noćnom klubu: Pronađen0 17 tela\nPrvi put u istoriji ragbija...


RTS :: Profesor Lalić: Ovo podseća na srednjovekovne epidemije\nKoronavirus u Srbiji Profesor Lalić: Ovo podseća na srednjovekovne epidemije\nčetvrtak, 16. apr 2020, 06:00 -> 09:14\nProfesor Lalić: Ovo podseća na srednjovekovne epidemije\nDekan Medicinskog fakulteta profesor doktor Nebojša Lalić kaže za RTS da je epidemija koronavirusa pokazala da čovečanstvo nije završilo posao sa zaraznim bolestima. Objašnjava da su među najugroženijim pacijentima oni koji imaju komplikacije izazvane slabo kontrolisanim dijabetesom.\nDekan Medicinskog fakulteta profesor doktor Nebojša Lalić kaže da studenti i diplomirani lekari za vreme pandemije koronavirusa rade na mnogo polja.\n"Na samom početku, kada je došlo do epidemije, studenti medicine u Beogradu su se organizovali i formirali grupu koja je radila na telefonima za informacije u Institutu Batut, a kasnije i na drugim mestima", objašnjava profesor Lalić.\n"Čuli ste na konferencijama za medije kada kažu da nisu stigli da obrade dovoljno podataka. E pa studenti i diplomirani lekari su se angažovali da te podatke obrade, kako bi bili brže dostupni epidemiolozima", ističe profesor Lalić.\n"I poslednjih godina ih je više zato što se pokazalo da epidemiologija napreduje velikim koracima i da ulazi u sve oblasti medicine. Epidemije u užem smislu nisu jedina oblast u kojoj je epidemiologija našla svoju primenu", objašnjava profesor Lalić.\nPokazalo se da je priroda nepredvidiva\nDoktor Nebojša Lalić je saglasan da je epidemija koronavirusa pokazala slabe tačke sa kojima u budućnosti treba da se izborimo.\n"Analiziraćemo kada se sve završi, ali već je sasvim jasno da smo potcenili zarazne bolesti i da smo mislili da je čovečanstvo sa njima završilo posao pronalaskom moćnih lekova i jakih vakcina", kaže doktor Lalić.\n"Međutim, pokazalo se da je priroda nepredvidljiva i da i danas može da izbije ovakva epidemija koja po svojim karakteristikama podseća na srednjovekovne epidemije koje su odnosile desetine hiljada ljudi i gde nije bilo leka i gde je ta socijalna distanca, kako se danas moderno zove, bila veoma važna", objašnjava doktor Lalić.\n"Izdvajanje za nauku je rezultat svesti društva i pojedinaca koji imaju sredstva. Tržišna komponenta će uvek dominirati u mirnim vremenima zato što donosi novac", smatra doktor Lalić.\nOštećeni organi teško prihvataju terapiju\n"Prva je da dobro kontrolisani dijabetes ne nosi veći rizik za obolevanje od kovida od bilo koje druge bolesti, ali loše regulisani dijabetes, onaj kada šećer nije u redu i kada se terapija ne primenjuje kako treba, povećava rizik", objašnjava doktor Lalić\n"Oni se zaista nalaze u teškoj situaciji jer organi koji su oštećeni teško mogu prihvatiti terapiju i izaći posle toga u zdravo stanje", objašnjava doktor Nebojša Lalić.


Optužnica protiv Tačija danas ili do kraja januara - Telegraf.rs\n24/10/20 | 11:42 ≫ 16:33\nRok do januara 2021. može biti prolongiran u slučaju da je pretresni sudija zatražio dodatne dokumente ili dokaze nakon podizanja optužnice - rekao je advokat Kuštrim Paljuši\nAdvokat Kuštrim Paljuši izjavio je danas da optužnica Specijalnog suda u Hagu protiv predsednika privremenih prištinskih institucija Hašima Tačija i drugih osumnjičenih može biti potvrđena i obelodanjena od danas do najkasnije kraja januara 2021. godine.\n- Rok do januara 2021. može biti prolongiran u slučaju da je pretresni sudija zatražio dodatne dokumente ili dokaze nakon podizanja optužnice - rekao je Paljuši za Kosovo onlajn.\nPortparolka Specijalizovanih veća u Hagu Angela Griep izjavila je dan ranije za Kosovo Onlajn da optužnica protiv predsednika privremenih prištinskih institucija Hašima Tačija i lidera DPK Kadrija Veseljija za ratne zločine ostaje poverljiva, iako sutra ističe rok od šest meseci za njeno zvanično objavljivanje.\nNa pitanje da li će sud potvrditi optužnicu protiv njih dvojice Griep navodi da će to biti poznato najkasnije do njihovog prvog pojavljivanja pred Sudom.\nPortparolka Specijalizovanih veća je na kraju i dodala da, "budući da optužnica ostaje poverljiva, zajedno sa postupcima u vezi sa njenim preispitivanjem, ne može je dalje komentarisati".\nSpecijalizovano tužilaštvo Kosova sa sedištem u Hagu je 24. aprila, Specijalizovanom veću podnelo na ispitivanje optužnicu kojima se predsednik Kosova Hašim Tači i bivši predsednik Skupštine i aktuelni poslanik Demokratske partije Kosova, Kadri Veselji, kao i „druga lica“, terete za niz zločina protiv čovečnosti i ratnih zločina, uključujući ubistvo, nestajanje lica, progon i mučenje.\nU optužnici se navodi da se Tači, Veselji , i drugi osumnjičeni iz optužnice snose krivičnu odgovornost za skoro 100 ubistava.\nVideo: Hašim Tači stigao u Hag: Niko ne može promeniti istoriju, ovo je cena za slobodu\nNema šanse morace ovaj u zatvor.\nSrbe su hapsili na zahtev političara sa "zapada" bez ikakvih dokaza, a ove njihove ubice,za koje ne vrede svedočenja i snimljeni materijali mnoštvo zločina i ubistava, a svedoci se likvidiraju...kao i onaj šta je minirao autobus sa Srbima,njega oslobodili, a ostavio opuške sa svojim DNK gde je u zaklonu čekao da naiđe autobus...\nDa li to znači da je gospođa Rada konačno progovorila?\nMeđunarodni dan zaštite podataka o ličnosti: "Najviše pritužbi došlo iz sektora zdravstvene zaštite"


EUFOR o požarima u BiH: Djelovat ćemo u skladu sa mogućnostima\nMisija EUFOR Althea prema sadašnjem mandatu ima zadatak da prvenstveno pomogne lokalnim vlastima u održavanju sigurnog i stabilnog okruženja. U tom smislu, kako su istakli, EUFOR Althea samostalno pažljivo prati situaciju u Bosni i Hercegovini.\nNaglasili su da je trenutno u BiH aktivno više šumskih požara koji ugrožavaju brojne općine u različitim dijelovima zemlje.\n– EUFOR može potvrditi da je izvršio izviđanje iz zraka kako bi se bolje upoznao sa situacijom, a u ovom slučaju smo najnovije snimke podijelili sa nadležnim strukturama – kazali su iz EUFOR-a.\nPoručili su da će se EUFOR odazvati na zahtjeve za pomoć samo ukoliko su u skladu sa njegovim mandatom i ako ima sredstva i sposobnosti da to izvrši.\n– EUFOR će nastaviti djelovati samostalno kako bi ispunio zadatke u skladu sa svojim mandatom – zaključili su iz EUFOR-a.


Objavljeno 01.10.2017. u 13h\nKampanja pod sloganom „Investicije za rast“ Projekta za bolje uslove poslovanja Američke agencije za međunarodni razvoj (USAID BEP), ovog puta u saradnji sa Centrom za organsku proizvodnju u Selenči i bio-farmom „Šokšić“ u potrazi je za odgovorima na pitanja:\nSrbija je jedina evropska zemlja u kojoj se privreda gotovo isključivo oslanja na komercijalne banke kao izvor eksternog finansiranja. Prema Zakonu o bankama, komercijalne banke su jedine institucije koje mogu da daju pozajmice, te je jasno zašto one predstavljaju preko 90% finansijskog sektora.\nUvođenjem nebankarskih finansijskih institucija finansijski sistem Srbije bi postao raznovrsniji i konkurentniji, što bi vodilo smanjenju troškova zaduživanja, povećanju izbora u pogledu finansiranja novih i razvoja postojećih poslovnih ideja, i posledično bržem privrednom razvoju Srbije.\n„Uvođenje finansijskih institucija koje nisu komercijalne banke bi pre svega olakšalo pristup sredstvima mikro i malim preduzećima, koja čine preko 99 posto naše privrede. Štaviše, kroz donošenje adekvatnog Zakona o nebankarskim finansijskim institucijama, finansijski sistem Srbije, a posledično i privreda bi bili raznovrsniji i konkurentniji, i na tržištu bi postojali specijalizovani finansijski instrumenti koji više odgovaraju potrebama mikro i malih preduzeća od postojećih. Istraživanja USAID BEP-a pokazuju da bi privreda Srbije, ukoliko bi se osnovale samo mikrofinansijske institucije, u naredne četiri godine mogla da računa na plasmane u visini od skoro 900 miliona evra i otvaranje 100.000 novih radnih mesta.“ – istakla je Sandra Rodić, ekspert USAID Projekta za bolje uslove poslovanja.\nRodićeva je takođe dodala kako je veoma važno doneti zakon o alternativnim investicionim fondovima zarad olakšanja osnivanja poslovanja investicionih fondova.\nUSAID posetio uspešne proizvođače organskog povrća\n68% privrednika u ovom sektoru ˝ne pozajmljuje˝ novac\nJosef Gašparovski predsednik udruženja Centar za organsku proizvodnju u Selenči., Gordana Šokšič i Sandra Rodić\nJoš aktuelnih vesti i sveta poljoprivrede i proizvodnje pročitajte OVDE\nTagovi:organska proizvodnja, poljoprivreda banata, poljoprivredna proizvodnja


U PRIPREMI ZAKON O ZAŠTITI PRAVA PRIPADNIKA NACIONALNIH MANJINA U BRČKO DISTRIKTU\nPredstavnici udruženja nacionalnih manjina u Brčko distriktu pozdravili su vijest da je Vlada Brčko distrikta počela izradu zakona o zaštiti prava pripadnika nacionalnih manjina.\nOni godinama zagovaraju donošenje ovog zakona u očekivanju da će riješiti otvorena pitanja i probleme sa kojima se susreću u svakodnevnom radu.\nAdnan Pašalić, šef Zakonodavne kancelarije Vlade, kaže da su usvojene smjernice za izradu ovog zakona, čije je donošenje propisano zakonom koji na nivou BiH uređuje ovu oblast, koji bi trebao konkretnije urediti neka pitanja.\n- Tu se posebno misli na pitanja upotrebe i zaštite prava jezika i kulture nacionalnih manjina, način i formu njihovog ostvarivanja, pitanje finansiranja udruženja i drugih institucija nacionalnih manjina, kao i pitanje definisanja pojma i statusa nacionalnih manjina u Distriktu - rekao je Pašalić.\nPojasnio je da će definicija nacionalnih manjina biti preuzeta iz državnog zakona i da će se posebna pažnja posvetiti pravu na upotrebu jezika i pisma.\n- Neophodno je istaći pitanje prava na upotrebu jezika i kulture nacionalnih manjina. Planirali smo mogućnost uvođenja dodatne nastave na jeziku nacionalnih manjina, a takođe bi bilo omogućeno osnivanje privatnih škola na jezicima nacionalnih manjina. Kada je u pitanju finansiranje, na čemu već duže vrijeme insistiraju i sama udruženja koja u Distriktu djeluju, radi se o tome da se odrede kriterijumi i da se zakonom obezbijedi da se finansiranje, kako udruženja tako i drugih institucija iz ove oblasti, planira u budžetu Brčko distrikta - istakao je Pašalić.\nĆazim Salihović, predsjednik udruženja "Romi na djelu", koje zastupa interese najbrojnije nacionalne manjine u Distriktu, kaže da je finansiranje jedan od gorućih problema.\n- Neriješeno pitanje finansiranja razlog je teškoća u rješavanju svih drugih problema i mi očekujemo da se to ovim zakonom riješi - kaže Salihović.\nAktivisti i volonteri ove zajednice ističu da je najbitnije obezbijediti da se omogući učenje romskog jezika u školama iako su, kako kažu, svjesni da će to biti teško zato što nema nastavnog kadra.\nIstiču da je posljednjih godina došlo do pozitivnih kretanja kada je riječ o obrazovanju Roma, koji sve manje napuštaju redovno školovanje, a ove godine će prvi put nakon 8 godina imati dvije Romkinje maturantkinje.\nTodorka Jovanović, predsjednica udruženja "Makedonac Vardar" i predstavnik u Savjetu nacionalnih manjina pri Parlamentarnoj skupštini BiH, kaže da je bilo krajnje vrijeme da se pristupi izradi ovog zakona u Distriktu, ali da nije uvjerena da će to ići brzo.\n- Očekujem da se ovo, kao i ostala udruženja nacionalnih manjina, u određenoj fazi donošenja zakona o pravima nacionalnih manjina uključe kako bi došli do najboljih rješenja za zaštitu naših prava i interesa - rekla je Jovanovićeva.\nU Brčkom je, pored udruženja "Romi na djelu" i "Makedonac Vardar", registrovano udruženje građana Sjedinjene nacionalne manjine, udruženje Crnogoraca "Petar Petrović Njegoš", Udruženje Mađara "Petefi Šandor" i Udruženje građana srpsko-ruskog prijateljstva.\nIZVOR: Vebsajt Srpskainfo, Cvijeta Kovačević, 17.12.2019.


Komisija za zaštitu konkurencije dostavila je Ministarstvu građevinarstva, saobraćaja i infrastrukture Mišljenje na Nacrt zakona o izmenama i dopunama Zakona o komunalnim delatnostima, u kojem je naglasila da bi Zakon trebalo da omogući da određene usluge, koje su povezane sa komunalnim delatnostima, a mogu se obavljati samostalno, budu jasno određene kao usluge komercijalnog karaktera, koje mogu da pružaju pod jednakim uslovima svi koji ispunjavaju propisane uslove, a ne samo jedan učesnik na tržištu. Uslovi i kriterijumi moraju biti definisani tako da ne ograničavaju pristup tržištu postojećim i budućim učesnicima na tržištu, niti da nameću uslove koji nisu opravdani.\nKomisija je izrazila zabrinutost zbog novog zakonskog rešenja koje, prema njenoj oceni predstavlja dodatnu barijeru, kako za ulazak novih, tako i za nastavak poslovanja postojećih učesnika na tržištu, sa mogućim ozbiljnim posledicama na rad učesnika na tržištu koji su registrovani za obavljanje komunalnih delatnosti. Naime, Nacrtom zakona je propisano da ispunjenost uslova za obavljanje komunalnih delatnosti utvrđuje Privredna komora Srbije, ako zakonom za pojedinu komunalnu delatnost nije drugačije propisano. Takođe je utvrđeno da Privredna komora Srbije izdaje akt o ispunjenosti uslova za obavljanje komunalne delatnosti javnom preduzeću, privrednom društvu, preduzetniku ili drugom privrednom subjektu, koji je uz zahtev dostavi dokaze propisane podzakonskim aktom, kao i dokaz o uplati troškova za izdavanje akta o ispunjenosti uslova.\nPredloženo zakonsko rešenje, prema mišljenju Komisije, menja položaj i ulogu PKS, tako što stvara značajnu dodatnu obavezu za učesnike na tržištu, a Komisija svaku prepreku, posebno na ovom, inače specifičnom tržištu koje bi trebalo otvarati za ulazak novih učesnika, ocenjuje kao nepotrebnu i potencijalno negativnu za stanje konkurencije. Stav Komisije je da ovaj zakon ne bi trebalo da poverava poslove državne uprave Privrednoj komori Srbije, pa je u skladu sa navedenim, predložena izmena ovog člana.\nMišljenja Komisije, kako je navedeno, treba da omoguće da se, kroz saradnju sa predlagačima, doprinese izradi kvalitetnijih rešenja propisa. Kao generalna ocenu, u mišljenju je izneto da je jedan od najvažnijih ciljeva propisa da se na tržištu obezbede ravnopravni uslovi za delovanje svih učesnika, naravno pod pretpostavkom da ispunjavaju potrebne uslove. Komisija je ponovo istakla da se samo kroz "borbu" konkurenata kvalitetom i cenom, mogu ostvariti ekonomski napredak i dobrobit društva, a naročito korist potrošača, što predstavlja ne samo cilj Zakona o zaštiti konkurencije ("Sl. glasnik RS", br. 51/2009 i 95/2013), već i jasnog opredeljenja Republike Srbije da konkurencija predstavlja neophodan uslov za razvoj privrede u celini.\nMišljenje na Nacrt zakona o izmenama i dopunama Zakona o komunalnim delatnostima\nIzvor: Vebsajt Komisija za zaštitu konkurencije, 23.05.2016.


Tuluz čuva Nicu od Monaka! - Meridianbet Vesti\nFrancuska Author:\tCentrala Bg - 13/10/2016\nTrener Monaka Leonardo Žardim je najavio mogući povratak Radamela Falkaoa u sastav za utakmicu koju Kneževi igraju u petak uveče u Tuluzu. Vest je svakako ohrabrujuća, međutim, Kolumbijac će morati da prođe i dodatne testove pre nego što dođe do konačne odluke.\nFalkao inače nije odigrao nijedan meč još od 21. septembra, kada se povredio na utakmici sa Nicom.\nMonako se nalazi u odličnoj formi, pogotovo napadačkoj, a jedini takmičarski poraz od početka kampanje su doživeli na gostovanju u Nici, koja je inače vodeći tim u prvenstvu Francuske.\nIako je Monako imao prilično zgusnut raspored, a Žardim nije previše rotirao u sastavu, ekipa je zabeležila sjajne rezultate, uključujući i trijumf od 7:0 u gostima protiv Meca u prethodnom kolu lige!\nSedmica Mecu je doprinela da Monako postane ubedljivo najefikasniji tim u ligi sa čak 22 postignuta gola posle prvih osam kola! Nešto više posla Žardim će morati da posveti radu sa defanzivcima, koji su na utakmici sa Nicom (0:4) pokazali da su ponekad skloni kiksevima.\nPauza zbog međunarodnih utakmica dobro je došla fudbalerima Monaka, od kojih protiv Tuluza neće nastupiti Bakajoko zbog suspenzije, a Traore i Dirar zbog povreda. Situacija sa Falkaoom je već opisana, a pod znakom pitanja je i Mendi.\nTuluz se nalazi na odličnom 4. mestu, što je posle sezone u kojoj su se uglavnom borili da izbegnu ispadanje, izvanredna situacija.\nU poslednjem kolu su izgubili od Kaena u gostima sa 1:0, ali samo zato što u ravnopravnoj utakmici nisu uspeli da realizuju nijednu od nekoliko lepih šansi za gol.\nOdbrana sa Diopom i Žulijenom u središnjem delu deluje impresivno, čak je i 17-godišnji golman Lafon bio na visini zadatka, što je na kraju rezultovalo time da je Tuluz posle Nice (5), primio najmanje golova (6) u ligi!\nTrener Dupraz se najčešće opredeljuje za kontranapade kao glavno oružje, u čemu prednjače ofanzivni fudbaleri sredine terena, Trejo i Durmaz.\nNapadač Toivonen neće igrati zbog suspenzije, ali se u sastav vraća Somalija.\nTuluz nije uspeo da savlada Monako u prethodne tri godine u kom periodu su Kneževi pobedili četiri puta, a dva susreta su završena bez pobednika. U oba trijumfa u gostima, Monako je ostvario isti rezultat (2:0).\nTuluz ima sva tri trijumfa na svom terenu uz samo dva primljena gola, a Monako je u dobroj formi, iz čega bi mogao da proistekne iks, možda čak i tačan rezultat 0:0.\nTags:Leonardo Žardim, liga, Monako, Radamel Falkao, Tuluz, utakmica, vodeći tim, zgusnut raspored\nObamejang plus Ibišević jednako golovi!


Ljubav i zavođenje 25.08.2013. - 13:39h\nU Brazilu je pripadnicima jačeg pola omogućeno da prate kretanje svojih lepših polovina, primaju kopije poruka poslatih sa njegovog ili njenog mobilnog telefona, uz opciju za prisluškivanje razgovora. U pitanju je aplikaciju "Rastreador de Namorados", koja se reklamira kao "privatni istražitelj u džepu vašeg partnera".\nOva špijunska aplikacija postala je pravi hit u Brazilu i skinuta više od 50.000 puta.\n"Brazilci su ljubomorni ljudi, to je tako. Naravno da je aplikacija postala popularna", rekla je novinarima Marcia Almeida, koja je svoj brak prekinula zbog muževljevog neverstva.\nGugl (Google) je posle izvesnog vremena uklonio ponudu, jer mnogi ukazuju da ova aplikacija može da se koristi na daleko perfidniji način. Ona se više ne nalazi u ponudi, ali još uvek može da se skine sa službene stranice.\nKompanija se ogradila od odgovornosti, tvrdeći da je reč o aplikaciji u svrhu zabave i da prvi korak prilikom instalacije upozorava da treba tražiti dozvolu partnera.


Министри ЕУ позитивно о Србији, о отварању кластера наредних недеља\nHomePolitikaMinistri EU pozitivno o Srbiji, o otvaranju klastera narednih nedelja\n24/11/2021Redakcija BALKAN TVPolitika, Vesti, za slajder0\nBRISEL: Savet EU dao je danas jasnu podršku Srbiji i njenom evropskom putu, a u narednim nedeljama očekuje se i dogovor zemalja članica o eventualnom otvaranju novih poglavlja odnosno klastera sa Srbijom.\n”Kada je reč o Srbiji mnogo ministra je naglasilo da je napredak ostvaren i to je pozitivna procena. Bilo je i nekih intervencija koje su ukazivale i na korake koje Srbija još mora da uradi kako bi otvorila nova poglavlja”, izjavio je državani sekretar Slovenije, Gašper Dovžan.\nDovžan je u odgovoru na pitanje Tanjuga kako se među zemljama članicama vidi mogućnost da Srbija do kraja ove godine otvori nove kalstere, ocenio da je ”generalna atmosfera dobra i da Srbija ima podršku”.\nKada su u pitanju koraci koji bi još trebalo da budu učinjeni, Dovžan navodi da je među ministrima EU navedeno pitanje ustavnih amadmana u zemlji o kojima će se glasati do kraja meseca.\nNa današnjoj debati o proširenju u Savetu EU učestvovao je i komesar za proširenje Oliver Varheji, koji je izneo podršku Evropske komisije otvaranju novih klastera sa Srbijom.\n”Pozicija Evropske komisije je jasna”, poručio je na kraju sastanka komesar za prvosuđe Didije Rejnders.\nDovžan, koji je i predsedavao sastankom Saveta EU, kaže da među ministrima EU postoje ”pozitive ocene” posebno kada je reč o napretku Srbije i Severne Makedonije.\nSa ministraskog sastanka je poručeno da EU mora da zadrži kredibilitet kad je reč o procesu proširenja i da zemlje kandidati moraju biti nagrađene za napredak koji čine na EU putu.\nPopović: Venecijanska komisija usvojila većinu ključnih preporuka iz oktobra


Zaposleni ukrao vina za milion dolara od predsednika Goldman Saksa\n► Zaposleni ukrao vina za milion dolara od predsednika Goldman Saksa\nNikolas DeMejer, bivši službenik Dejvida Solomona, predsednika američke finansijske kompanije Goldman Saksa, uhapšen je u Los Anđelesu i optužen za krađu retkih vina poslodavca.\nU optužnici se navodi da je DeMejer od 2014. do 2016. ukrao stotine flaša vina ukupne vrednosti veće od 1,2 miliona dolara.\nNe zna se ko će ga zastupati pred sudom.\nGoldman Saks je u izjavi naveo da je krađa otkrivena 2016. i prijavljena policiji.\nPo optužnici, DeMejer je bio zadužen za prevoz vina u Solomonov vinski podrum u Ist Hemptonu, u državi Njujork.\nPolicija pronašla mladića koji je Nišlijama otimao novčanike i torbe\nPripаdnici Ministаrstvа unutrаšnjih poslovа u Nišu podneće krivičnu prijаvu u redovnom postupku protiv osаmnаestogodišnjeg Nišlije zbog 12 krađa, saopšteno je danas.\nPožarevačka policija uhapsila je muškarca (42) iz Požarevca zbog sumnje da je 15. januara iz torbe muškarca sa kojim je sedeo u jednom kafiću, iskoristivši njegov odlazak do toaleta, ukrao...


Pakistan: Privedeno više od 200 osoba\nDete povređeno u napadu u Lahoreu\nPakistanske vlasti privele su više od 200 osumnjičenih islamskih ekstremista, posle samoubilačkog napada u Lahoreu u kojem su poginule najmanje 72 osobe, među kojima mnogi hrišćani koji su slavili Uskrs.\nNapad je izveden u prepunom parku u prestonici najmnogoljudnije pokrajine Pendžab. Među žrtvama je 29 dece, dok je više od 300 ljudi povređeno.\nPokrajinski ministar pravde Rana Sanaulah rekao je novinarima da su policija i specijalne anti-terorističke jedinice, predvođene obaveštajnim agentima, izvele niz racija širom Pendžaba i priveli više od 5 hiljada ljudi.\nU pritvoru se i dalje nalazi 216 osoba, koje su zadržane zbog dodatne istrage, rekao je Sanaulah i dodao da će akcija biti nastavljena dok se ne privedu pravdi odgovorni za krvoproliće u Lahoreu.\nPortparol pakistanske vojske, Asim Badžva, je na odvojenoj konferenciji za novinare rekao da obaveštajne agencije, zajedno sa redovnim i paravojnim snagama, sprovode operaciju protiv “terorističkih ćelija” u nekoliko gradova u Pendžabu.\nOdgovornost za napad preuzela je frakcija pakistanskog Talibana, Džamat ul Ahrar, koja je saopštila da su hrišćani bili namerna meta i zapretila novim napadima.


Profesor Saobraćajnog fakulteta: Da vozači ne plaćaju zbog pojaseva - Smedia\nProfesor Saobraćajnog fakulteta: Da vozači ne plaćaju zbog pojaseva\n18.05.2017 | 13:02\nZAŠTO bi vlasnici vozila morali da plaćaju zbog novonastalog problema da li u automobilu ima četiri ili pet sedišta, pita se profesor dr Milan Vujanić sa Saobraćajnog fakulteta i, za "Novosti", poručuje da je pravilnik o registraciji vozila potrebno hitno u ovom segmentu promeniti.\nProblem koji danima unazad muči vlasnike vozila je postupanje tehničkih pregleda shodno novom pravilniku, po kome je broj pojaseva na zadnjoj klupi odlučujući kod određivanja da li vozilo ima četiri ili pet mesta za putnike.\n- Činjenica da vozači, vlasnici vozila, moraju da plate 100 evra je apsurdna - kaže ugledni profesor. - Potpuno je pogrešna adresa kojoj se oni koji su i napravili ceh obraćaju.\nProfesor Vujanić kaže i da on sigurno nije protiv...


Ljudi koji prežive moždani udar, često se bore sa teškim posledicama. Potrebno je i nekoliko meseci fizikalne terapije da bi ponovo mogli da počnu da osećaju udove ili probude čulo dodira. Prototip veštačke ruke, koji je nedavno razvijen, pomaže im da osete toplo i hladno ili da razlikuju staklo od kartona. Kako prenosi Fajza Elmasri, ova inovacija predstavljena je na sajmu tehnologije „Brain Convention“ u Londonu.\nOva rukavica može biti važan instrument u rehabilitaciji pacijenata koji su preživeli moždani udar. To je taktilna aplikacija koja i koristi mehaničke ili električne stimulanse kako bi proizvela osećaj dodira, toplote i hladnoće, glatkog i grubog. Britanska kompanija „Morgan Inovation“ razvila je ovu spravu u saradnji sa istraživačima Univerziteta u Sautemptonu.\n“Korisnik to vidi na ekranu i zna šta uzima, i onda njegov mozak počinje da oseća. A osećaju se različito kada razvijaju različita čula i ponovo aktiviraju neurone”, navodi inženjer i pronalazač Hauard Klark.\n“Na jagodicama prstiju kojima se nešto pritiska, mogu da se osete toplota i hladnoća. Može da se oseti i staklo, čak i ako ga ne dodirujete, a ako koristite svoj kažiprst možete osetiti i karton. Veoma je čudan osećaj, ali verujem da je istovremeno i dobar”, kaže zdravstveni radnik Lora Polter.\nIstraživači smatraju da ova taktilna naprava postaje sve značajnija jer pacijenti koji su preživeli šlog ne mogu uvek da dobiju fizikalnu terapiju koja im je potrebna.\n“Ovo ljudima omogućava da vežbaju od kuće, daje im stimulaciju, a fizioterapeuti mogu da ih nadziru i da vide ko je uspeo da prođe fizikalnu terapiju, a ko ne", objašnjava Klark.\nI drugi tipovi rukavice prikazani su na sajmu “Brain Convention”, gde izumitelji iz svih krajeva sveta predstavljaju nove tehnologije koje pomažu u oporavku nakon povrede mozga. Jedne od najinovativnijih su sprave koje koriste virtuelnu tehnologiju, razvijene zahvaljujući industriji video igara u koju su uloženi miliona dolara. Ove virtuelne naočare pomažu u oporavku pacijenata sa povredama kičme.\n“Ljudi uspevaju da naprave korak napred uz manje bola, a na tabletu Im pokazujete da mogu da idu i dalje”, kaže Kiki Kopelmans, fizioterapeut.\n“Vibramoov” aparat radi uz pomoć vibracije i stimulacije, i tako prenosi poruke od tela do mozga.\n“Mozak daje signal svim mišićima da se pomere, ali postoji i signal koji mišići daju mozgu, objašnjavaju mu zašto je potrebno da se načini neki pokret – koliki su njegov opseg, brzina, pravac, a kroz ovu mehaničku stimulaciju možemo da damo povratni signal – čak i ako se ne pomerate”, objašnjava Nikolas Plamijer, koosnivač kompanije "Vibramoov".\nOvaj aparat već je u upotrebi širom sveta – stimuliše čula, ali i nadu za oporavkom.


Predavanje na godišnjem seminaru Rvačkog saveza Srbije - ADAS\nPredavanje na godišnjem seminaru Rvačkog saveza Srbije\nObjavljeno: 30. 1. 2018. ∣ Comments\nDr Milica Vukašinović Vesić je u Kragujevcu 27. januara 2018. godine na redovnom godišnjem seminaru za trenere, sudije, delegate, predsednike i delegate klubova Rvačkog saveza Srbije održala predavanje na temu “Analiza doping pozitivnih slučajeva u Srbiji u 2017. godini”.\nNakon završenog predavanja Dr Vesić je odgovorila na veliki broj zanimljivih pitanja postavljenih od strane prisutnih trenera a na temu problema sa kojima se treneri susreću u svakodnevnom radu sa sportistima. Još jednom smo predstavili naše platforme “Mišljenje o leku” i “Mišljenje o suplementu” kao i najnoviju aplikaciju za Iphone kao način dobijanja informacija od interesa za sportiste i trenere.\nNa seminaru je učestvovalo 150 stručnjaka za pojedine oblasti stručnog rada u sportu. Seminar je u potpunosti opravdao očekivanja i u desetoj godini održavanja bio daleko najuspešniji od svih do sada.


Izložba „Pravoslavna Rusija“ u čast „Dana narodnog jedinstva“ :: Magazin Ravnica ::\nMagazin >> Ravnica >> Kultura >> Svet >>\nIzložba „Pravoslavna Rusija“ u čast „Dana narodnog jedinstva“\nMOSKVA: U moskovskom „Manježu“ je 4. novembra na „ Dan narodnog jedinstva“ otvorena tradicionalna izložba „Pravoslavna Rusija“. Izložbu je otvorio Njegova svetost patrijarh Moskovski i cele Rusije Kiril, a veličanstvena svetkovina je bila upriličena u čast jubilarnih datuma ruske istorije: 1150. godišnjice državnosti Rusije, Smutnih vremena 1612, Otadžbinskog rata 1812, a ovom manifestacijom je obeležena i 150. godišnjica Japanske pravoslavne crkve svetitelja Nikolaja.\nSve se sjednilo u jednoj godini, godini ruske istorije\nOtvarajući svetkoviniu, patrijarth Moskovski i Cele Rusije je probesedio:\n- Sve se sjedinilo u jednoj godini, pa smo zato ovu godinu i nazvali Godinom ruske istorije. U centru te istorije je duhovni podvig ljudi. Kadgod je narod gubio nacionalno pamćenje i samopoštovanje i odanost svojoj veri, nastupale su smutne godine. Mi slavimo te događaje kako bismo još jednom naučili da su narod i zemlja životno sposobni onda kad su uspeli da sačuvaju svoje jedinstvo iznad etničkih, religioznih, socijalnih, klasnih, imovinskih i sličnih granica koje prirodno dele ljude.“\nToga dana, u nedelju u jutru, Njegova svetost je služila svetu liturgiju u Uspenskoj crkvi Kremlja moleći za to da nikada više „ni u kakvim okolnostima u glavama ljudskim ne dođe smutnja koja bi dovela do građanskih nemira i revolucije.“\nNa štandu Fonda Andreja Prvozvanog u „Manježu“, Svetlanu Medvedevu, suprugu ruskog premijera, kao predstavnika Ruske Pravoslavne Crkve (RPC) dočekala je četa Jakunjinih. Visoke zvanice, predstavnici Vlade Ruske Federacije - Sergej Stepašin i Vladinir Medinski su se fotografisali pored portreta Velike kneginje Jelizavete Fjodorvne, dok je Vladimir Čurov hitao ka glavnoj svetinji izložbe - Kazanskoj ikoni Bogorodice. Na štandu „Sofrino“ su, kako izveštavaju reporteri prestoničkih medija, sa ponosom pokazivali nove patijaršijske simbole, srebrne figure moskovskih svetitelja.\nU centru izložbemog paviljona je šezdesetak modela budućeg spomenika svetitelju Germnogenu.\nPodsetimo da je 1612. godine patrijarh – mučenik iz podzemlja Čudova manastira podigao narod na ustanak protiv poljsko-litvanskih okupatora, a i sam bio umoren od hladnoće i gladi. Godine 1912. Romanovi su odlučili da patrijarhu – mučeniku podignu spomenik ali najpre rat, pa onda revolucija, su im srušili sve planove, da bi konačno od dušmanske, neznabožačke ruke stradala i cela carska porodica. I tek je sada u Rusiji raspisan konkurs za podizanje spomenika stradalnicima –rodoljubima u oslobodilačkom ratu 1612. godine koji će biti podignut u Aleksandrovskom parku.\nVelika postavka bisti i skulptura tužnih i žalosnih figura, od kojih su neke i u prirodnoj veličini rasta čovekovog, sa krstom, ili čak sa dkretom, pa i u okovima! Primećen je kako između modela zagonetno prolazi i najveći savremeni ruski skulptor Zurab Ceretali, tajanstveno, tako da se ne zna da li je tu u svojstvu gledaoca ili učesnika.\nU knjigu utisaka patrijarh RPC, Kiril je zapisao:\n„Pre 400 godina ljudi realno nisu znali ni kuda da idu, niti pak šta da rade, pa su otuda bili spremni da podrže strane zavojevače i da se pokore njihovoj vlasti. Da je tako i ostalo, ne bismo imali prilike da sad zajedno proslavljamo, jer ne bi ni bilo naše države. Ali ako su ostali to bili učinili, Patrijarh Germogen nije bio izgubio orijentire, shvatajući šta se može desiti s narodom, sa zemljom. On nije potpisao nikakav dokument kojim bi se mogla autorizovati bespomoćnost ruskog naroda. Nadahnut i ohrabren njegovom rečju, ruski narod se ujedinio, a s njim su bili i Tatari pa je to omogućilo uspešnu zaštitu od polonizacije u pozadini. Daj Bože da naš narod više nikad ne ruši spomenike i da sačuva večnu uspomenu na one koji su se realno, a ne lažno borili za spas Otadžbine.“\nIzložba - kvintesecija ruskog duha\nIzložba na Manježu, koja se trdicionalno održava pod nazivom „Pravoslavna Rusija“ kao svojevrsna kvintesecija svekolikog ruskog duha biće otvorena do 8. novembra, a poslednjeg dana će se održati koncerti, okrugli stolovi, naučne konferencije.\nKopija čudotvorne ikone Čenstohovke Bogorodice poslata u crkvu u Katini\nSa ove izložbe u Smolensk je poslata kopija čudotvorne ikone Čenstohovske Bogorodice koju je patrijarh Kiril dobio na dar prilikom svoje avgustovske posete Poljskoj. Da podsetimo:tom prilikom je između katolika i pravoslavnih došlo do potpisivanja zajedničkog poziva Rusima i Poljacima za pomirenje i međusobno praštanje.\nIspraćajući čudotvornu ikonu Čenstohovke Bogorodice u Smolensk, Njegova svetost, patrijarh Kiril je rekao:\n„Na ruskoj Golgoti, na mestu masovnih represalija našeg naroda, na tom istom mestu gde su poginuli takođe nevini poljski oficiri, kao večni spomen na njih sagrađen je pravoslavni hram, i ja dajem blagoslov da ova ikona bude u tom hramu u Katini.“


ADRESARI - Invalidnost.info\nPoštovani čitaoci, u ovom delu veb portala Invalidnost INFO možete pronaći adresare, podeljene u nekoliko kategorija. Tim portala se trudi da redovno ažurira podatke, a u koliko pronadjete neku netačnu informaciju, molimo vas da nam pošaljete info putem emaila info [at ] infalidnost.info i mi ćemo je proveriti i prometniti.\nAdresari su pripremljeni za potrebe osoba sa invaliditetom i njihovih porodica i prijatelja kroz publikovanje na veb portal i aplikacija za mobilne telefone Invalidnost INFO.\nADRESAR ŠKOLA ZA SPECIJALNO OBRAZOVANjE\nAdresar navodi osnovne informacije obrazovnih institucija za decu i đake sa invaliditetom na teritoriji Srbije kao i informacije jedine specijalne škole pod srpskim sistemom u Kosovskoj Mitrovici.\nAdresar navodi osnovne informacije postojećih predškolskih ustanova u srpskim zajednicama na Kosovu.\nAdresar navodi osnovne informacije postojećih ustanova visokog obrazovanja na fakultetima i visokim školama u srpskim zajednicama na Kosovu.\nADRESAR: Centari za socijalni rad koji rade u sistemu Republike Srbije\nAdresar navodi osnovne informacije postojećih centara za socijalni rad koji funkcionišu u sistemu Republike Srbije.\nAdresar navodi osnovne informacije postojećih organizacija osoba sa invaliditetom u sistemu Republike Srbije.


Dom naroda BiH: Odbijen zakon o sprečavanju sukoba interesa u institucijama BiH - Glas Srpske\nKliks 16.05.2022 14:47\nDom naroda Parlamentarne skupštine BiH danas nije usvojio Prijedlog zakona o sprečavanju sukoba interesa u institucijama BiH, koji je jedan od 14 prioriteta Evropske komisije za članstvo u EU.\nPredloženim zakonom, za koji je Ustavnopravna komisija Doma naroda dala negativno mišljenje, bilo je, između ostalog, predviđeno uspostavljanje nezavisnog, profesionalnog tijela za provođenje zakona i definisano na koja se lica primjenjuje sukob interesa.\nPodršku delegata nije dobio ni Prijedlog zakona o izmjenama i dopunama Zakona o Visokom sudskom i tužilačkom vijeću (VSTV) BiH, koji je također jedan od 14 prioriteta iz Mišljenja Evropske komisije.\nPrijedlog zakona o izmjenama i dopunama Zakona o VSTV-u u parlamentarnu proceduru uputilo je Vijeće ministara radi poboljšanja integriteta i omogućavanja efikasnijeg i transparentnijeg funkcionisanje pravosuđa i VSTV-a.\nDanas je odbijen zahtjev Predstavničkog doma Parlamentarne skupštine BiH za razmatranje po hitnom postupku Prijedloga zakona o izmjenama Zakona o platama i naknadama u institucijama BiH i odlučeno da se ovaj zakonski prijedlog razmatra po skraćenom postupku.\nPredloženim rješenjima predviđa se povećanje plata vojnicima, policijskim i službenicima na nivou BiH sa najnižim koeficijentima.\nPlate za više od 18.000 zaposlenih koji trenutno imaju mjesečna primanja niža od 1.500 KM, bila bi povećana za 100 do 140 KM.\nDom naroda donio je odluku da se u redovnoj proceduri razmatra Prijedlog zakona o izmjenama Zakona o akcizama u BiH, kojim se predviđa ukidanje akciza na gorivo na period od šest mjeseci, uz mogućnost da Vijeće ministara taj rok produži za još tri mjeseca.\nPrethodno su delegati odbili prijedlog Denisa Bećirovića da se današnji dnevni red, uz prethodno održavanje sjednice nadležne komisije, dopuni tačkama koje su skinute sa dnevnog reda, među kojima je i prijedlog o izmjeni zakona o PDV-u.\nZa razmatranje ovih tačaka bili su i delegati Mladen Bosić i Zlatko Miletić.\nŠef Kluba SDS-a, PDP-a i DNS-a u Predstavničkom domu Parlamentarne skupštine BiH Mirko Šarović rekao je da je iznenađen što su izmjene i dopune Zakona o PDV-u skinute sa dnevnog reda sjednice Doma naroda, te ističe da se jasno izbjegavalo da se ova tačka nađe na dnevnom redu.\n"Smatram da je to neoprostivo i to je velika šteta", ocijenio je Šarović, koji je i predlagač jednog prijedloga izmjena i dopuna Zakona o PDV-a, koji je trebao da se razmatra na sjednici Doma naroda u drugom čitanju.\nŠarović kaže da postoje političke snage koje smatraju da ne treba ići u tom pravcu i da ne treba rješavati jedan od segmenata krize.\nOn je napomenuo da je jasno da u budžetima ima viška novca koji je stvoren zbog povećanog uvoza i većeg carinskog opterećenja, ali i vijeće osnovice zbog poskupljenja živornih namirnica.\nPrijedor: Dvodnevna pojačana kontrola učesnika u saobraćaju


I sam Dodik je nakon što su mu uvedene sankcije Velike Britanije, naveo kako očekuje i sankcije Njemačke i Nizozemske.\nNjemačka obustavlja četiri projekta koja su trebala biti realizovana na području Republike Srpske, a koja su “teška” 105 miliona eura, potvrđeno je za N1. Riječ je o projektima rehabilitacije HE Trebinje, Vjetropark Hrgud i Opskrba otpadne vode Gradiška.\nPodsjetimo, Schmidt je u emisiji Pressing na N1 kazao kako je “Njemačka prekrižila već neke projekte pomoći za Trebinje”.\nOsim toga, u Bundetsagu je tokom rasprave najavljeno da će Njemačka odustati od projekata ukoliko zvaničnici bh. entiteta Republika Srpska nastave s podrivanje Dejtonskog mirovnog sporazuma i Ustava BiH. Ministrica Svenja Schulze kazala je kako zajedno sa EU trebaju uvesti sankcije, odnosno obustaviti pomoć za RS dok ne bude promjene.


Tag / Cena nafte / Vesti online\nSAD u panici: Nestaju američke zalihe nafte iz škriljaca\nU jednom trenutku iz bilansa stanja u izveštajima američke kompanije "Česapik enerdži", koja se bavi istraživanjem i proizvodnjom nafte iz škriljaca, nestaće milijarda barela nafte. To je oko...\nZašto cene goriva ne padaju kod nas kao u EU?\nVozači se već dugo žale da kod nas cene goriva ne prate pad vrednosti sirove nafte i da su cene na našim pumpama znatno iznad cena u mnogim razvijenim državama.\njutarnji.hr 11 komentara\nPutin u "ekonomskoj oluji": Da li su sankcije Rusiji počele da uzimaju danak?\nPrema zvaničnim podacima ruske vlade objavljenim u martu ove godine, broj siromašnih - onih koji žive s mesečnim prihodom manjim od 135 evra - popeo se na 23 miliona, što je za 5 miliona više...\nOčekujemo da će potražnja za naftom u svetu ove godine biti povećana, a taj rast očekuje se i nakon 2020. godine, izjavio je ministar energetike Rusije Aleksandar Novak.\n"Cenu nafte određuje Alah"\nSaudijski ministar Ali al-Naimi rekao je da niko ne može da određuje cenu nafte, "jer je to do Alaha".\nRuska privreda za sobom ima tešku godinu: cena nafte, njenog najvažnijeg izvoznog artikla, pala je na najniži nivo u istoriji, a nacionalna valuta rublja se tek poslednjih nekoliko nedelja polako...\nBolne posledice krize u Rusiji\nJeftina nafta buši budžet Arapima\nSaudijska Arabija, najveći svetski izvoznik nafte,usvojila je budžet za 2015. kojim je predviđen deficit od 38,6 milijardi dolara, zbog pada vrednosti nafte.\nSaudijska Arabija: Prodavaćemo naftu i za 20 $\nMinistar za naftu Saudijske Arabije Ali al Naimi rekao je da kartel proizvođača nafte OPEK neće prekidati proizvodnju, čak i ako cena barela padne na 20 dolara. Prema njegovim rečima, niže cene...\n"Vašington želi da uništi ekonomije Rusije i Venecuele"\nSjedinjene Američke Države izazvale su pad cena nafte kako bi napale Venecuelu i Rusiju, rekao je predsednik Bolivije Evo Morales.


14-09-2019 09:05 Sport Košarka\nIgor Kokoškov mogao bi da nasledi Aleksandra Đorđevića na mestu selektora košarkaške reprezentacije Srbije, pišu danas "Večernje novosti".\nTako bi današnja utakmica košarkaške reprezentacije Srbije protiv Češke za 5. mesto na Svetskom prvenstvu u Kini mogla da bude i poslednja za Đorđevića u ulozi selektora.\nList podseća da Đorđeviću ugovor s Košarkaškim savezom Srbije ističe sa završetkom Mundobasketa, a da će loš plasman na Svetskom prvenstvu, na kome se računalo čak i sa zlatnom medaljom, samo učvrstiti njegovo uverenje da je došlo vreme da kormilo reprezentacije prepusti nekom drugom.\nĐorđević je sa reprezentacijom Srbije osvojio tri srebra, 2014. na Svetskom prvenstvu, 2016. na Olimpijskim igrama i 2017. na Evropskom prvenstvu.\nVujošević bez dlake na jeziku dao ocenu Orlovima! Više o tome OVDE.


Vesti: Zapadne ambasade pokušavaju da zavade svetovnu i crkvenu struju u Crnoj Gori /video/ - 01.12.2020, Sputnik Srbija\nVesti: Zapadne ambasade pokušavaju da zavade svetovnu i crkvenu struju u Crnoj Gori /video/\nPratite vesti Radija Sputnjik. 01.12.2020, Sputnik Srbija\n13:28 01.12.2020 (Osveženo: 13:47 01.12.2020)\nU zavisnosti od broja zaraženih vlada pooštrava mere u borbi Kovida 19.\nO mentalnom stanju nacije u doba korone razgovarali smo sa direktorkom Klinike za psihijatrijske bolesti „Dr Laza Lazarević“\nOsnovna težnja nove crnogorske vlade jeste da bude vlada naroda, jer nam je građanin na prvom mestu, navodi se pored ostalog u predlogu mandatara Zdravka Krivokapića, koji će u sredu predstaviti poslanicima.\nZapadne ambasade pokušavaju da zavade svetovnu i crkvenu struju u Crnoj Gori i tome se mora stati na put. Mitropolit Amfilohije i patrijarh Irinej su nam ostavili nasleđe koje nas sve obavezuje, smatra istoričar Miloš Ković.\nČak i Amerikanci su svesni da sabotaže i ciljana ubistva neće zaustaviti iranski nuklearni program, ocenjuje za Sputnjik poznavalac prilika u Iranu Borislav Korkodelović povodom nedavnog ubistva fizičara blizu Teherana.


Alejandro Wolff u obraćanju Vijeću sigurnosti\nŠesti po redu vanredni sastanak Vijeća sigurnosti UN zakazan zbog krize u Gruziji prošao je kao i prethodnih pet - bez usvajanja rezolucije ili zajedničkog stava o kavkaskom konfliktu, prenose agencije.\nSastanak je protekao u razmjeni oštrih riječi i međusobnim optužbama američkog i ruskog ambasadora pri UN, što predstavlja odraz rastućih tenzija između SAD i Rusije.\nAmerički predstavnik Alehandro Volf (Alejandro Wolff) rekao je ruskom ambasadoru Vitaliju Čurkinu da je Rusija upotrijebila pretjeranu silu u kavkaskom konfliktu, kao i da su njene prijetnje upotrebom sile neprimjerene, kao i opravdanja za napad.\nS druge strane, Čurkin je ocijenio da su Volfove optužbe licemjerne, navodeći kao primjer invaziju na Irak u martu 2003. godine, kojoj se Rusija snažno protivila, a koju su SAD opravdale postojanjem nukleranog oružja u toj zemlji.\nOn je također naveo da je zračna kampanja koju je NATO proveo 1999. godine, bombardirajući Srbiju zbog Kosova vrlo slična sadašnjoj situaciji. Uporedio je priznavanje nezavisnosti Južne Osetije i Abhazije od strane Rusije s priznavanjem nezavisnosti Kosova u februaru 2008. godine koju je podržao Zapad.\nJedino je ambasador Južne Afrike Dumisani Kumalo podržao Rusiju po pitanju pozivanja predstavnika Južne Osetije i Abhazije, koji su zatražili odobrenje da se obrate pred članicama Vijeća sigurnosti UN.\nMeđutim, Vijeće sigurnosti UN UN je odbilo zahtjeve predstavnika tih gruzijskih separatističkih regiona, koje je Rusija u utorak priznala kao nezavisne države, da prisustvuju sastanku.\nKineska delegacija, ruski tradicionalni saveznik u Vijeću sigurnosti UN, nije se izjasnila, što su zapadne diplomate ocijenile kao poraz Rusije i dokaz da ona ne uživa nikakvu podršku u Vijeću sigurnosti UN.


Japan: Trećina zaposlenih žena seksualno uznemiravano - Vijesti.me\nIstraživanje japanske vlade objavljeno danas pokazalo je da je skoro trećina zaposlenih žena, koje su učestvovale u anketi, seksualno uznemiravano na radnom mjestu, navodeći kao primjer neželjeni fizički kontakt ili da su im upućeni ponižavajući komentari.\nU istraživanju, prvom takve vrste, učestvovalo je više od 9.600 zaposlenih žena čiji su odgovori pristigli poštom ili preko interneta.\nPrema istraživanju, 29 odsto žena prijavilo je u anketi seksualno uznemiravanje.\nKako je navedeno, 54 odsto njih je u anketi navelo kao najčešći vid uznemiravanja da je glavna tema razgovora bio njihov izgled ili godište.\nU istraživanju se navodi da je 40 odsto žena kao sledeći najčešći vid seksualnog uznemiravanja bilo neželjeno dodirivanje, a zatim 38 odsto njih da su im postavljena pitanja sa seksualnom konotacijom.\nDodaje se da je 27 odsto ispitanih žena pozvano u restoran ili izlazak.


Jelena Stojadinović, članica pozorišta Masuka iz Velike Plane, dobitnica je priznanja za najbolju žensku ulogu na devetom Festivalu glumačkih ostvarenja koji je održan u Loznici.\nSa ulogom Helene u predstavi „Sakati Bili sa Inišmana“, ona je po glasanju publike ponela i titulu glumice večeri, koja se dodeljuje posle svake odigrane predstave tokom sedmodnevne smotre amaterskih pozorišta Srbije.\nPrvi put žiri je dodelio dve ravnopravne nagrade za najbolju mušku ulogu, Branislavu Unginović za ulogu Agatona u predstavi „Ožalošćena porodica“, koju je izvela Kamerna scena „Miroslav Antić“ iz Sente, i Nebojši Milenkoviću za ulogu Trajčeta u predstavi „Bliži nebu“ prokupačkog Varoškog pozorišta „Histrion“.\nNajbolji mladi glumac je Marko Pantović iz Velike Plane, a u kategoriji najboljih epizodista nagrađeni su Gordana Nikolić iz Sente i Nemanja Radivojević iz Despotovca. Specijalna nagrada „Petar Grujić“ dodeljena je Jasmini Glavonjić Pavlović za doprinos razvoju lozničkog pozorišta KUD „Karadžić“, a u čast nagrađenih Zvezdara teatar iz Beograda izveo je predstavu „Sokin i Bosina“, u režiji Juga Radivojevića.\nProgram kalemegdanskih kulturnih krugova: Večeras otvaranje Izložbe Vladana Radovanovića\n“Višemedijska umetnost” naziv je izložbe Vladana Radovanovića koja će biti otvorena večeras u 19 sati u Umetničkom paviljonu “Cvijeta Zuzorić”, u okviru manifestacije “Kalemegdanski kulturni krugovi”.


Televizija -- Data și ora publicării: 06.11.2021 22:07:48\nStadler izabrao Telesteovo rešenje za nove Tyne and Wear metro vozove u Velikoj Britaniji\nTURKU, FINSKA – 6. novembar 2021. – Teleste će isporučiti svoje ugrađeno rešenje kompaniji Stadler za Tyne and Wear upravu metro saobraćaja Nexus u Njukaslu na Tajnu u severoistočnoj Engleskoj. Isporuka će se sastojati od sistema za 46 novih vozova, koje će Stadler isporučiti Nexusu od 2022. godine. Ulazeći u komercijalnu upotrebu od 2023. godine pa nadalje, vozovi su dizajnirani da poboljšaju nesmetano putovanje u intenzivno korišćenoj metro mreži i tako obezbede putničko iskustvo svetske klase za lokalne korisnike metroa.\n„Radujemo se saradnji sa Stadlerom za novu flotu metroa Tyne and Wear. Kao dobavljač savremenih rešenja za javni prevoz, naš fokus je na dokazanim i bezbednim tehnologijama uz najnovije tehničke inovacije. One stvaraju temelje za ispunjavanje današnjih zahteva isporuke informacija u realnom vremenu i bezbednosti putovanja. Cenimo priliku da učestvujemo u pružanju najboljeg iskustva putovanja za putnike metroa Tyne and Wear“, izjavio je Jarkko Vehkala, šef poslovne linije proizvođača voznih vozila u Telesteu.\nTelesteovo rešenje će se sastojati od sistema za razglas i informisanje putnika sa ugrađenim TFT i LED displejima, koji će voditi računa o pouzdanom informisanju putnika u realnom vremenu. Sa punim CCTV sistemom za video nadzor vozila i nadzornim kamerama u vozu, rešenje će takođe pružiti putnicima u metrou veću bezbednost. Performanse voznog parka poboljšane su sistemom za praćenje pantografa koji kontinuirano prati pantograf kako bi odmah predvideo eventualno pogoršanje ili kvar i na taj način poboljšao dostupnost voza. Pametni sistem koristi slike uživo i AI za praćenje pantografa i pomaže u otkrivanju bilo kakvih anomalija putem automatskih alarma.


Republikanci o poreskoj reformi: Rubikova kocka\nPredsednik Donald Tramp i potpredsednik Majk Pens u Kongresu na razgovorima o budžetu prošle nedelje\nPredsednik Sjedinjene Države Donald Tramp razgovarao je na Kapitol hilu sa republikanskim senatorima o predlogu poreske reforme o kojem bi Senat trebalo da glasa tokom nedelje. Lider republikanaca u Senatu Mič Mekonel rekao je nakon sastanka da je optimista kada je reč o usvajanju predloga poreske reforme, ali da se i dalje radi na obezbeđivanju 50 glasova – što je opisao kao Rubikovu kocku.\nIako republikanci imaju većinu u Senatu, pojedini poput senatora Rona Džonsona I Stiva Dejnsa najavili su da će glasati protiv, a još nekolicina je javno kritikovala Trampov predlog.\nDemokrate se žestoko protive najavljenoj poreskoj reformi. Lideri demokrata u Kongresu Čak Šumer I Nensi Pelosi su odbili da se sastanu sa predsednikom Donaldom Trampom I razgovaraju o poreskoj reformi, zbog čega su ih republikanci kritikovali.\nPredlogom poreske reforme se trajno smanjuju koroporativni porezi, privremeno smanjuju porezi na zarade i dodaje 1000 milijadri dolara na američki nacionalni dug koji već iznosi 20 000 milijardi dolara.\nKornin I ostali republikanci – članovi Odbora za finansije u Senatu – razgovarali su na radnom ručku sa predsednikom Trapom o tome kako da obezbede neophodnih 50 glasova za usvajanje predloga poreske reforme. Republikanci imaju većinu u Senatu, a do sada niko od demokrata nije najavio da će glasati za predlog. Ipak, ako se desi da ishod glasanja bude 50-50, glas za usvajanje zakona daće potpredsednik Majk Pens.\nPredstavnički dom Kongresa je već odobrio drugačiju verziju poreske reforme, a ako Senat usvoji svoju – te dve verzije moraće da se spoje u jedinstven zakon, pre nego što da predsednik potpiše.\nNestranačka Kancelarija za budžet Kongresa je u svom izveštaju navela da će predlog poreske reforme koji je načinio Senat ići u prilog onima koji zarađuju više od 100.000 dolara godišnje, a oštetiti najsiromašnije poreske obveznike.


IT sektor podneo peticiju Ministarstvu privrede\nIT sektor u Srbiji podneo peticiju Ministarstvu privrede da subvencije za IT sektor budu dodeljene domaćim, a ne stranim firmama\nNedavna preporuka Saveta za ekonomski razvoj da se dodele podsticajna sredstva za ulaganja šest kompanija, među kojima je i kompanija „Endava d.o.o. Beograd”, bila je povod i nekih negativnih komentara. Ministarstvo privrede je saopštilo da je Savet za ekonomski razvoj preporučio da se u dvogodišnjem periodu za šest stranih kompanija odobri ukupan iznos podsticaja od oko 22,86 miliona evra za otvaranje radnih mesta, ulaganje i iznos bruto zarada za zaposlene. Tako bi „Kromberg” u Kruševcu, „Leoni” u Nišu, „Priti grup” u Somboru, „Kofikab” u Pećincima „Aunde” u Jagodini i „Endava” u Beogradu dobili prosečno po 3.461 evro za investicije po zaposlenom radniku.\nLjutnju IT stručnjaka izazvalo je to što će podsticaj od 4,4 miliona evra biti dodeljen i preduzeću iz sistema britanske „Endava grupe” koje posluje u Beogradu. Ono bi taj „naš novac” uložilo u opremu, prostor i zapošljavanje 324 radnika na neodređeno vreme. Predstavnici IT sektora su pozvali Ministarstvo privrede da otkaže ovu subvenciju, kako bi se na taj način održala domaća privredna grana. Nezadovoljni su i zbog toga što se „favorizuje jedna softverska kompanija nauštrb celog sektora” kao i to što država nagrađuje stranu kompaniju zato što će zaposliti stručnjake kojih inače na tržištu nema dovoljno. Smatraju da podrškom „Endavi” neće biti povećana zaposlenost, već će ova strana kompanija samo preuzeti već zaposlene u domaćim firmama.\nIT industrija sada bi mogla da zaposli čak 30.000 stručnjaka, ali njih nema na tržištu rada. Ministarstvu privrede upućena je i peticija, a poruka njenih potpisnika je da ukoliko postoji namera države da ovaj novac uloži u jačanje IT industrije, onda bi ga trebalo uložiti u školovanje novih stručnjaka – povećavanjem kvota za upis studenata na fakultetima i uvođenjem informatičkih predmeta u obrazovanje.\nEkonomista Dušan Uzelac na sajtu „Kamatica” ističe da buduće ulaganje „Endave” u opremu ne znači da će je ona kupiti od domaćih proizvođača, već u inostranstvu – stranom valutom. Ako „Endava” dobije novac poreskih obveznika, Ministarstvo privrede će, navodi se, podstaći trgovinski deficit i oslabiti kurs dinara.\nZapošljavanje 324 nova radnika biće fiktivno, jer će ih „Endava” preuzeti od srpskih preduzeća koja se već bave tim poslom, smatra Uzelac. Takođe neće biti povećanja broja zaposlenih, dodatnog prihoda od poreza i doprinosa kao ni poreza na dobit jer „internacionalne kompanije plaćaju porez tamo gde žele, odnosno gde je stopa poreza najniža.\nNa pitanje „Politike”, upućeno Ministarstvu privrede, kako komentarišu zamerke IT sektora i da li je doneta konačna odluka ili ona može da bude promenjena, stiglo nam je saopštenje u kome „provejava” da domaći IT sektor nedovoljno koristi mogućnosti koje mu se pružaju.\nU saopštenju se navodi da je Savet za ekonomski razvoj na poslednjoj sednici preporučio da se dodele podsticajna sredstva za ulaganja šest kompanija. Među njima je i „Endava d.o.o. Beograd”, zato što će u narednih nekoliko godina uložiti 4,3 miliona evra i zaposliti 324 nova radnika na neodređeno vreme. Ona bi na ime podsticaja mogla da računa na nešto više od 1,62 miliona evra, a ne na 4,4 miliona, kao što se tvrdi.\nIstiču da je Zakon o ulaganjima izjednačio strane i domaće investitore i pružio šansu i našim kompanijama da se prijave za podsticajna sredstva, što ranije nije bio slučaj. Smanjeni su i uslovi koji su ranije postavljani domaćim ulagačima, kako bi mogli da konkurišu svojim projektima i dobiju podsticaje.\n„Svesni nedostatka kadrova u ovom sektoru, Vlada već preduzima mere da ojača kadrovski potencijal IT sektora kroz uvođenje dualnog obrazovanja, ne samo u srednjim školama, već i u visokoobrazovnim ustanovama”, poruka je Ministarstva privrede.\nIzvor: Politika, 21.10.2016.


Škoda očekuje da Volkswagen Group potvrdi lokaciju svoje četvrte evropske fabrike za kreiranje baterija do 2023. godine i iskreno se nada da će njena lokacija biti u Češkoj Republici...\nVW Grupacija je prethodno izjavila da će četvrta od planiranih šest evropskih fabrika za kreiranje baterija potencijalno biti smeštena u Mađarskoj, Poljskoj, Slovačkoj ili u Češkoj. Čelnici grupacije planirali su da finalizuju svoje planove i odrede lokaciju novog proizvodnog pogona u prvoj polovini ove godine, ali se to još uvek nije dogodilo.\n„Ova odluka će biti donešena u Volfsburgu“, izjavio je šef proizvodnje i logistike kompanije Škoda, Majkl Oeljeklaus, za Auto News Europe. „Nadamo se i prilično smo ubeđeni da će ova odluka biti doneta u kasnu jesen, možda čak i sledeće godine konačno. Iskreno se nadamo i da će VW odlučiti u našu korist i novu fabriku izgraditi u Češkoj.“\nDok Škoda čeka odluku kompanije VW, ona je nedavno otpočela sa proizvodnjom baterijskih sistema za električna vozila bazirana na MEB platformi u Mlada Boleslav fabrici u Ćeškoj.\nSedište ovog proizvođača automobila predstavlja jedino proizvodno postrojenje izvan Nemačke u kojoj se proizvode MEB sistemi kompanije Volkswagen. Ovi sistemi ne uključuju samo baterijske module, već takođe i baterije opremljene integrisanim sistemom za hlađenje, sistemom za menadžment i svim električnim vodovima i spojevima.\nOva lokacija uskoro će proizvoditi više od 250.000 MEB baterijskih sistema svake godine i do kraja sledeće, proizvodni kapacitet bi trebalo da poraste na više od 380.000 sistema, kada druga ekspanziona faza stupi na snagu.